
ΝΟΜΟΣ ΥΠ' ΑΡΙΘ. 2081 

Ρύθμιση του θεσμού των Επιμελητηρίων, τροποποίηση των δια¬ 
τάξεων του ν.'1712/1987 για τον εκσυγχρονισμό των επαγ¬ 
γελματικών οργανώσεων των εμπόρων, βιοτεχνών και λοι¬ 
πών επαγγελματιών και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

Άρθρο 1 

Έννοια, σκοπός, μέλη 

1. Έννοια: Τα Επιμελητήρια είναι υποχρεωτικές, αυτοτελείς 
και ανεξάρτητες ενώσεις φυσικών και νομικών προσώπων, 
,που ασκούν εμπορική δραστηριότητα σε ορισμένη περιφέ¬ 
ρεια, αποτελούν νομικά πρόσωπα δημόσιου δικαίου και 
τελούν υπό την κατασταλτική διαχειριστική εποπτέία του 
Υπουργού Εμπορίου (ως προς τη νομιμότητα των πράξεών 
τους μέσα στα πλαίσια της παρεχόμενης'σ' αυτά αυτοτέ¬ 
λειας), που μπορεί να μεταβιβάσει την εποπτεία αυτή στούς 
κατά τόπους νομάρχες, προκειμένού για όλα τα εκτός του 
Νομού Αττικής Επιμελητήρια. 

2. Σκοπός: Σκοπός των Επιμελητηρίων είναι η προστασία 
και ανάπτυξη του εμπορίου, της βιομηχανίας, της βιοτεχνίας 
και των επαγγελμάτων στην περιφέρειά τους, μέσα στα 
πλαίσια των συμφερόντων της εθνικής οικονομίας, ως και 
η εν γένει οικονομική πρόοδος αυτής. Η παροχή γνωμο- 
δοτικών εισηγήσεων, για κάθε θέμα οικονομικού περιεχο¬ 
μένου, προς την Πολιτεία με γνώμονα πάντοτε την οικο¬ 
νομική ανάπτυξη της περιφέρειάς τους και την εξυπηρέτηση 
του γενικότερου συμφέροντος της εθνικής οικονομίας. Ε¬ 
πίσης η παροχή γνωμοδοτικών εισηγήσεων καί πληροφοριών 
για κάθε θέμα οικονομικού περιεχομένου προς τα μέλη τους 
και κάθε ενδιαφερόμενο. 

3. Μέλη: Μέλη του Επιμελητηρίου είναι υποχρεωτικά: 

α. Τα φυσικά πρόσωπα, που έχουν την έδρα της εμπορικής 
τους δραστηριότητας στην περιφέρεια του Επιμελητηρίου. 

β. Τα νομικά πρόσωπα και οι συνεταιρισμοί, εφόσον έχουν 
εμπορική ιδιότητα και έδρα στην περιφέρεια του Επιμελη¬ 
τηρίου. 


γ. Τα υποκαταστήματα ημεδαπών επιχειρήσεων, ως και 
τα υποκαταστήματα ή πρακτορεία αλλοδαπών επιχειρήσεων, 
εφόσον είναι εγκατεστημένα στην περιφέρεια του Επιμε¬ 
λητηρίου, ως επίσης και οι παραγωγικές μονάδες, που είναι 
εγκατεστημένες εκτός της περιφέρειας του Επιμελητηρίου, 
στο οποίο βρίσκεται η έδρα τους. Η υποχρέωση εγγραφής 
άρχεται στην περ. α' από την έναρξη τηα εμπορικής δρα- 
στη ρ ιό τη τας Τ - στις δε περ. β και γ' από 4ης συστάσεως ή 
της εγκατάστασής τους αντίστοιχα. 

4. Μέλη εκ του νόμου: Μέλη του διοικητικού συμβουλίου 
κάθε Επιμελητηρίου, χωρίς δικαίωμα ψήφου στις συνεδριά¬ 
σεις του, όπου μπορούν να παρίστανται, είναι και οι πρόεδροι 
ή οι νόμιμοι--αναπληρωτές τού Συνδέσμου Ελληνικών Βιο¬ 
μηχανιών, του Εμπορικού Συλλόγου, άλλων Επιμελητηρίων 
του παρόντος νόμου, που εδρεύουν στην ίδια περιφέρεια, 
των συναφών προς το εμπόριο, τη βιομηχανία και τη 
βιοτεχνία τριτοβάθμιων συνδικαλιστικών οργανώσεων, του 
Συνδέσμου Εμπορικών Αντιπροσώπων, του Πανελλήνιου 
Συνδέσμου Εξαγωγέων, ως επίσης και ο διευθυντής ή ο 
νόμιμος αναπληρωτής της Τράπεζας της Ελλάδος, και των 
τριών μεγαλύτερων ελληνικών τραπεζών, που διατηρούν 
υποκαταστήματα στην περιοχή. Επίσης, ως μέλη με το 
παραπάνω καθεστώς είναι και τέσσερα πρόσωπα του κλάδου, 
στον οποίο ανήκει το Επιμελητήριο, τα οποία έχουν απο¬ 
δεδειγμένα επιτυχή επίδοσή στο εμπόριο, τη βιομηχανία, 
τη βιοτεχνία ή τις υπηρεσίες, οριζόμενες με απόφαση του 
διοικητικού συμβουλίου. 

5. Ιδρυση-Κατόργηση: Τα Επιμελητήρια ιδρύονται, καταρ- 
γούνται, συγχωνεύονται ή μεταβάλλουν έδρα με προεδρικό 
διάταγμα, που εκδίδεται μετά από πρόταση του Υπουργού 
Εμπορίου και στο οποίο ρυθμίζονται όλα τα σχετικά θέματα. 
Μπορούν επίσης με απόφαση του διοικητικού τους συμ¬ 
βουλίου να ιδρύουν παραρτήματα σε άλλες πόλεις της 
περιφέρειάς τους, κατόπιν αποφάσέως του διοικητικού τους 
συμβουλίου. 

6. Χωροταξική αρμοδιότητα: Σε κάθε νομό μπορεί να 
λειτουργεί ένα Επιμελητήριο. Όπου, κατά την έναρξη της 
ισχύος του παρόντος νόμου, λειτουργούν αυτοτελή εμπο- 
ροβιομηχάνικά, βιοτεχνικά και επαγγελματικά Επιμελητήρια, 
αυτά εξακολουθούν να λειτουργούν. Παρόμοιος διαχωρισμός 
των Επιμελητηρίων επιτρέπεται να γίνεται και σε παραμε¬ 
θόριες ή ακριτικές, κατά γεωγραφική έννοια, περιοχές, μετά 
από πρόταση της Κεντρικής Ενώσεως Επιμελητηρίων και 

απόφαση του Υπουργού Εμπορίου. 

Άρθρο 2 
Αρμοδιότητες 

1. Γενικός κανόνας: Τα Επιμελητήρια ασκούν κάθε αρ¬ 
μοδιότητα, σχετική με το σκοπό τους, όπως αυτός καθο¬ 
ρίζεται στην παρ. 2 του προηγούμενου άρθρου, που συμ¬ 
βάλλει στην αποτελεσματικότερη πραγματοποίηση του σκο¬ 
πού αυτού. 

2. Ενδεικτικές αρμοδιότητες: Ενδεικτικά, τα Επιμελητήρια 
έχουν και τις παρακάτω αρμοδιότητες: 

α. Υποβάλλουν πρός την Πολιτεία εισηγήσεις συμβου¬ 
λευτικού και γνωμοδοτικού χαρακτήρα, σχετικά με το ε¬ 
μπόριο, τη μεταποίηση και τα επαγγέλματα, ή την εθνική 
οικονομία γενικότερα, συμμετέχουν σε επιτροπές και όργανα 
σχεδιασμού έργων υποδομής, και μεριμνούν, με κάθε μέσο, 
για την ανάπτυξη του εξαγωγικού κυρίως εμπορίου, της 
μεταποίησης των επαγγελμάτων και γενικά για την αύξηση 
της παραγωγής και της παραγωγικότητας, 
β. Μελετούν την ανάπτυξη της τυποποίησης, χορηγούν 
πιστοποιητικά εγγραφής και καταγωγής προϊόντων στα μέλη 
τους, βεβαιώνουν το όμοιο ή το ιδιόχειρο της υπογραφής 
των μελών τους, καταγράφουν συστηματικά τα εμπορικά 
και επαγγελματικά έθιμα, παρέχουν πληροφορίες στα μέλη 
τους και στην Πολιτεία για αλλοδαπές αγορές, για τις 
διεθνείς οικονομικές εξελίξεις και για άλλα συναφή θέματα. 

γ. Τηρούν το Εμπορικό Μητρώο της περιφέρειάς τους 
και χορηγούν βεβαιώσεις ή ταυτότητες. Με απόφαση του 
Υπουργού Εμπορίου καθορίζεται ο τρόπος τήρησης του 
Εμπορικού Μητρώου, το περιεχόμενό του και κάθε άλλη 
σχετική λεπτομέρεια. 

δ. Αναλαμβάνουν μετά από πρόταση του διοικητικού τους 
συμβουλίου και απόφαση του Υπουργού Εμπορίου τη δια¬ 
χείριση βιομηχανικών και ελεύθερων ζωνών, εμπορικών κέ¬ 
ντρων, μόνιμων εκθέσεων και εκθετηρίων -χώρων, σταθμών, 
λιμένων, αιθουσών δημοπρασιών, γενικών αποθηκών, ερ¬ 
γαστηρίων ανάλυσης και εξέτασης εμπορευμάτων. 

ε. Μπορούν να συνιστούν εταιρείες, μη κερδοσκοπικού 
χαρακτήρα, που δεν υπάγονται στον ευρύτερο δημόσιο 
τομέα, είτε αυτοτελώς είτε σε σύμπραξη με άλλους φορείς, 
με αυτοτελή διαχείριση των πόρων τους, ιδίως των κοινο¬ 
τικών κονδυλίων ή των εσόδων από άλλους διεθνείς ορ¬ 
γανισμούς, και με σκοπούς την ανάπτυξη της πληροφορικής, 
την εκπαίδευση και επιμόρφωση των μελών τους ή και 
τρίτων, την εφαρμογή κάθε μορφής κοινοτικών προγραμ¬ 
μάτων ή την εκπλήρωση οποιουδήποτε άλλου επιμελητη- 
ριακού σκοπού. Οι δαπάνες τους αυτές υπόκεινται στον 
έλεγχο του Ελεγκτικού Συνεδρίου. Επίσης, μπορούν να 
διενεργούν πραγματογνωμοσύνες και δειγματοληψίες και 
να επιλύουν με διαιτησία εμπορικές διαφορές, βάσει κατα¬ 
λόγου, που συντάσσεται κάθε δύο χρόνια και ισχύει και για 
τις δικαστικές και διοικητικές αρχές. Οι αμοιβές των προ¬ 
σώπων που συμμετέχουν στις εργασίες αυτές καθορίζονται 
με απόφαση της διοικητικής επιτροπής. Τέλος, αναλαμβά¬ 
νουν και διεκπεραιώνουν κατ' εξουσιοδότηση της Πολιτείας 
και κάθε άλλο έργο, κατόπιν αποφάσεως του Υπουργού 
Εμπορίου και του οικείου υπουργού. 

στ. Οργανώνουν συνέδρια, σεμινάρια και εκπαιδευτικά 
προγράμματα, αναθέτοντας την εκτέλεση αυτών απευθείας 
σε ειδικά πρόσωπα, χορηγούν σχετικές βεβαιώσεις, παρέ¬ 
χουν επιχορηγήσεις σε στελέχη τους για ειδίκευση ή ε¬ 
παγγελματική εμπειρία οποιοσδήποτε μορφής στην ημεδαπή 


ή την αλλοδαπή. Μπορούν να συνιστούν επιτροπές και 
ομάδες εργασίας από μέλη τους ή υπαλλήλους τους ή 
τρίτους, ως επίσης και να αναθέτουν απευθείας σε ειδικά 
πρόσωπα την εκπόνηση μελετών κ.λπ. σχετικά με τους 
σκοπούς τους, να εκδίδουν περιοδικά ή βιβλία ή να επιχο¬ 
ρηγούν τέτοιες εκδόσεις οικονομικού κυρίως περιεχομένου. 
Οι αμοιβές των παραπάνω προσώπων καθορίζονται με κοινή 
απόφαση των Υπουργών Εμπορίου και Οικονομικών. 

ζ. Συγκεντρώνουν και παρέχουν στοιχεία σε εξουσιοδο¬ 
τημένες τράπεζες για τον αποτελεσματικότερο έλεγχο, 
κατά την εκτέλεση του έργου, που προβλέπεται στην παρ. 
3 του άρθρου 1 του ν. 936/1979 (ΦΕΚ 144 Α). 

η. Με απόφαση του διοικητικού συμβουλίου μπορούν να 
επιχορηγούν πρωτοβουλίες, που συμβάλλουν στην οικονο¬ 
μική ανάπτυξη, πολιτιστικές, κοινωνικές και εθνικές εκδη¬ 
λώσεις, να απονέμουν βραβεία για διακεκριμένες επιχειρη¬ 
ματικές δραστηριότητες και να ενισχύουν οικονομικά συλ¬ 
λόγους και εργοδοτικές οργανώσεις, ως και τα ασφαλιστικά 
ταμεία και τους συλλόγους ή τους συνεταιρισμούς των 
υπαλλήλων των Επιμελητηρίων. Επίσης δύνανται να καλύ¬ 
πτουν ή να δανειοδοτούν τα ελλείμματα ή μέρος αυτών, 
του Ταμείου Πρόνοιας των υπαλλήλων των Επιμελητηρίων. 

. θ. Ασκούν και κάθε άλλη, μη ρητά προβλεπόμενη στο 
παρόν αρμοδιότητα, που αποδεδειγμένα συμβάλλει στην 
εξυπηρέτηση των σκοπών τους και στην εθνική οικονομική 
ανάπτυξη. 

3. Εφαρμογή διατάξεων: Τα Επιμελητήρια έχουν δικαίωμα, 
λόγω της αυτοτέλειάς τους, να ενεργούν κατά παρέκκλιση 
των κειμένων διατάξεων αλλ' εντός των ορίων του εγκε¬ 
κριμένου προϋπολογισμού τους, προκειμένου να πραγμα¬ 
τοποιήσουν τους ανωτέρω σκοπούς τους και τις αρμοδιό- 
τητές τους. 

4. Παροχή στοιχείων: Κάθε αρχή και κάθε φορέας, δη¬ 
μόσιος ή ιδιωτικός, υποχρεούται, αν δεν συντρέχει ειδικός 
λόγος, να παρέχει στα Επιμελητήρια κάθε ζητούμενη πλη¬ 
ροφορία, που είναι αναγκαία για την εκπλήρωση των σκοπών 
τους. 

Άρθρο 3 
Οργάνωση 

1. Τμήματα Επιμελητηρίων: Τα Επιμελητήρια έχουν τη 
δυνατότητα κατανομής των μελών τους σε Τμήματα. Με 
απόφαση του διοικητικού συμβουλίου του κάθε Επιμελητηρίου 
μπορούν να ιδρυθούν Τμήματα Εμπορίου, Βιομηχανίας, Βιο¬ 
τεχνίας, Επαγγελματιών, Εξαγωγών, Τουρισμού, Ναυτιλίας 
και λοιπά. Τα Τμήματα, που δεν έχουν αυτοτέλεια, προε¬ 
δρεύονται από τον αιρετό πρόεδρό τους και εισηγούνται 
πρός τη διοίκηση του Επιμελητηρίου σχετικά με κάθε θέμα 
της αρμοδιότητάς τους. Τα αυτοτελή Βιοτεχνικά και Επαγ¬ 
γελματικά Επιμελητήρια διαθέτουν μόνο Τμήματα Βιοτεχνών 
και Επαγγελματιών αντίστοιχα. 

2. Ταξινόμηση εμπορικών δραστηριοτήτων: Η ταξινόμηση 
των εμπορικών δραστηριοτήτων των μελών των Επιμελη¬ 
τηρίων και η κατάταξη αυτών κατά Επιμελητήρια ή κατά 
Τμήματα Επιμελητηρίων γίνεται με απόφαση της, με τον 
παρόντα νόμο, συνιστώμενης διαρκούς επιτροπής τοξινο- 
μήσεως, η οποία εδρεύει στο Εμπορικό και Βιομηχανικό 
Επιμελητήριο* Αθηνών και απαρτίζεται από τους εκάστοτε 
προέδρους του Εμπορικού, Βιοτεχνικού και Επαγγελματικού 
Επιμελητηρίου Αθηνών, Πειραιώς και Θεσσαλονίκης ή τους 
υπ' αυτών υποδεικνυόμενους αναπληρωτές τους. Πρόεδρος 
της επιτροπής αυτής είναι ο εκάστοτε πρόεδρος του Ε- 

μπορικού και Βιομηχανικού Επιμελητηρίου Αθηνών. Για τις 
περιπτώσεις αμφισβήτησης της κατάταξης μέλους στο οικείο 
Επιμελητήριο ή στο οικείο Τμήμα αυτού, συγκροτείται ανά 
διετία τριμελής δευτεροβάθμια επιτροπή, που εδρεύει στο 
αυτό ως άνω Επιμελητήριο και η οποία αποφασίζει αμετά- 
κλητα. Η επιτροπή αυτή, που συγκροτείται με απόφαση του 
Υπουργού Εμπορίου, αποτελείται από έναν καθηγητή πα¬ 
νεπιστημίου, μέλος του Δ.Ε.Π. ή ομότιμο, του Εμπορικού 
Δικαίου, ως πρόεδρο και δύο δικηγόρους που ορίζονται ως 
μέλη, από κατάλογο τουλάχιστον πέντε δικηγόρων κατά 
περίπτωση, που υποβάλλει ο πρόεδρος του Δικηγορικού 
Συλλόγου Αθηνών, ως εκπρόσωπος των δικηγορικών συλ¬ 
λόγων της Χώρας, με επιλογή ενός από τον Υπουργό 
Εμπορίου και ενός από τον Υπουργό Εργασίας, με γραμματέα 
υπάλληλο τού Επιμελητηρίου προτεινόμενο από το διοικητικό 
συμβούλιο του Ε.Β.Ε. Αθηνών. Τα μέλη της δευτεροβάθμιας 
επιτροπής αμείβονται με απόφαση του Διοικητικού Συμβου¬ 
λίου του Ε.Β.Ε. Αθηνών. Οι εν λόγω επιτροπές συνεπικου- 
ρούνται στο έργο τους από βοηθητικό προσωπικό των 
Επιμελητηρίων, αμειβόμενο ώς άνω. 

3. Όργανα διοίκησης: Τα όργανα διοίκησης των Επιμε¬ 
λητηρίων είναι το διοικητικό συμβούλιο και η διοικητική 
επιτροπή. 

4. Διοικητικό συμβούλιο: Τα ταμειακά εντάξει μέλη του 
Επιμελητηρίου εκλέγουν το πρώτο δεκαπενθήμερο του Δε¬ 
κεμβρίου κάθε τέταρτου έτους, τα μέλη του διοικητικού 
συμβουλίου, ο αριθμός των οποίων καθορίζεται ως εξής : 

α. Για εγγεγραμμένα μέλη μέχρι 7.000 εκλέγονται 21 μέλη 
του διοικητικού συμβουλίου. 

β. Για εγγεγραμμένα μέλη από 7.001 έως 10.000 εκλέ¬ 
γονται 41 μέλη του διοικητικού συμβουλίου. 

γ. Για εγγεγραμμένα μέλη πέραν των 10.000 εκλέγονται 
61 μέλη του διοικητικού συμβουλίου. Ο αριθμός των αντι¬ 
προσώπων του κάθε τμήματος στο διοικητικό συμβούλιο 
ορίζεται με απόφαση της-Δ/νσης Εμπορικών Οργανώσεων 
του Υπουργείου Εμπορίου, μετά από αιτιολογημένη πρόταση 
του διοικητικού συμβουλίου. Οι συνεδριάσεις του διοικητικού 
συμβουλίου γίνονται δημόσια και σε εξαιρετικές περιπτώσεις 
χωρίς δημοσιότητα, τακτικώς μεν κάθε μήνα πλην Ιουλίου 
και Αυγούστου, εκτάκτως δε εφόσον ζητηθεί από τα 2/5 
των μελών του, αυτών δε προεδρεύει ο πρόεδρος της 
διοικητικής επιτροπής. Το διοικητικό συμβούλιο συζητεί τα 
σημαντικότερα θέμαΐα του εμπορίου της μεταποίησης και 
των υπηρεσιών, απονέμει τιμητικές διακρίσεις, που σχετί¬ 
ζονται με τα θέματα αυτά, εγκρίνει τον απολογισμό και τον 
προϋπολογισμό, καταργεί τη διοικητική επιτροπή ή μέλος 
της με πλειοψηφία 4/5 των μελών του και αποφασίζει για 
κάθε θέμα, που σχετίζεται με την ετπμελητηριακή δραστη¬ 
ριότητα. Κάθε μέλος του διοικητικού συμβουλίου, από τότε 
που θα αναλάβει τα καθήκοντά του, μεριμνά για το σύνολο 
της οικονομίας και όχι μόνο για την τάξη ή την κατηγορία, 
από την οποία προέρχεται. Το διοικητικό συμβούλιο επίσης, 
ψηφίζει τον κανονισμό λειτουργίας και δραστηριοποίησής 
ι του και μπορεί να μεταβιβάσει μέρος των αρμοδιοτήτων 
του στη διοικητική επιτροπή. Το διοικητικό συμβούλιο συ¬ 
νεδριάζει έγκυρα με την παρουσία του 50 % πλέον ενός 
των μελών του και σε περίπτωση επαναληπτικής συνεδρία¬ 
σης του ενός τρίτου αυτών, οι δε αποφάσεις του λαμβάνονται 
με απόλυτη πλειοψηφία των παρόντων. Στις συνεδριάσεις 
του διοικητικού συμβουλίου συμμετέχουν χωρίς ψήφο επίσης, 
; πλην των αναφερομένων στην παρ. 4 του άρθρου 1 του 
παρόντος, ο διοικητικός προϊστάμενος, οι προϊστάμενοι 


των διευθύνσεων και εκπρόσωπος του. συλλόγου των ερ¬ 
γαζομένων στο Επιμελητήριο. 

5. Διοικητική επιτροπή: Η διοικητική επιτροπή εκλέγεται 
από το διοικητικό συμβούλιο εντός είκοσι τρερών μετά την 
επικύρωση των αποτελεσμάτων της εκλογής του με πρό¬ 
σκληση της απερχόμενης διοικητικής επιτροπής ή, εν πε- 
ριπτώσει παραλείψεως, με πρόσκληση του διοικητικού προϊ¬ 
σταμένου και αποτελείται από τον πρόεδρο, που προσδιο¬ 
ρίζει επακριβώς τις δραστηριότητες του Επιμελητηρίου στα 
πλαίσια των αποφάσεων του διοικητικού συμβουλίου, κα¬ 
τευθύνει και συντονίζει τις ενέργειες της διοικητικής επι¬ 
τροπής, επιλύει κάθε επείγον ζήτημα ενημερώνοντας τη 
διοικητική επιτροπή του Επιμελητηρίου, εκπροσωπεί αυτό 
ενώπιον των αρχών και υπογράφει τα έγγραφα του Επι¬ 
μελητηρίου, τους Α και Β' αντιπροέδρους, που αναπληρώ¬ 
νουν κατά τη σειρά τους τον πρόεδρο, το γενικό γραμματέα, 
που τηρεί τα πρακτικά των συνεδριάσεων των οργάνων του 
Επιμελητηρίου. και αναπληρώνει τον οικονομικό επόπτη και 
τον οικονομικό επόπτη, που επιμελείται γενικά όλων των 
διαχειριστικών πράξεων του Επιμελητηρίου και αναπληρώνει 
το γενικό γραμματέα. Η διοικητική επιτροπή, που μπορεί 
να ψηφίζει τον κανονισμό λειτουργίας της, είναι αρμόδια 
και υπεύθυνη για την καθημερινή εύρυθμη λειτουργία του 
Επιμελητηρίου, δυνάμενη να λαμβάνει οποιαδήποτε απόφαση 
πρός το σκοπό αυτόν, συγκαλεί και εκτελεί τις αποφάσεις 
του δοικητικού συμβουλίου και φροντίζει για τη σύνταξη και 
εκτέλεση του προϋπολογισμού. Η διοικητική επιτροπή συ- 
γκαλ'είται από τόν πρόεδρο αυτής ή όταν το ζητήσουν 2 
από τα μέλη της και συνεδριάζει έγκυρα με την παρουσία 
τριών τουλάχιστον μελών της, οι δε αποφάσεις της λαμ- 
βάνονται με απόλυτη πλειοψηφία των παρόντων. 

6. Εκλογές: Δικαίωμα ψήφου στις εκλογές, που γίνονται 
με ενιαίο κατά συνδυασμό ψηφοδέλτιο για όλα τα τμήματα 
του Επιμελητηρίου, και με το σύστημα της απλής αναλογικής, 
έχουν οι κάτωθι, εφόσον είναι ταμειακώς εντάξει και έχουν 
συμπληρώσει ένα χρόνο απο την εγγραφή τους στο Επι¬ 
μελητήριο: 

α. Κάθε μέλος φυσικό πρόσωπο μία ψήφο, 
β. Στις προσωπικές εταιρείες, μέχρι και δύο ομόρρυθμοι 
εταίροι, υποδεικνυόμενοι απο το νόμιμο εκπρόσωπο αϊτών. 

γ. Στις Εταιρείες Περιορισμένης Ευθύνης μέχρι δύο από 
τους διαχειριστές ή ένας διαχειριστής και ένας εταίρος, 
υποδεικνυόμενα απο την εταιρεία. 

δ. Στις Ανώνυμες Εταιρείες τρία μέλη από το διοικητικό 
συμβούλιο της εταιρείας, υποδεικνυόμενα από αυτό. 

ε. Για τα υποκαταστήματα ο διευθυντής αυτού ή ο ανα¬ 
πληρωτής του. ' * 

στ. Για αλλοδαπές ανώνυμες εταιρείες και εταιρείες 
περιορισμένης ευθύνης ο νόμιμος εκπρόσωπος ή πράκτορας 
ή αντίκλητος υπό τρν όρο της αμοιβαιότητας. 

ζ. Στους συνεταιρισμούς ο πρόεδρος και ο γενικός γραμ¬ 
ματέας ή οι αναπληρωτές τους. 

.Ταμειακώς εντάξει μέλη θεωρούνται εκείνα που έχουν 
εκπληρώσει ης οικονομικές υποχρεώσεις τους προς τα 
Επιμελητήρια ή έχουν διακανονίσει αυτές, σύμφωνα με τα 
στην, παράγραφο 2 του άρθρου 4 του παρόντος νόμου 
οριζόμενα. 

Το δικαίωμα ψήφου ασκείται προσωπικά. Στερούνται του 
δικαιώματος ψή<|κχι οι αμετάκλητα στερηθέντες των πολι¬ 
τικών τους δικαιωμάτων, οι τελούντες υπό δικαστική απα¬ 
γόρευση ή αντίληψηΤ οι αμετάκλητα καταδικασθέντες για 
ορισμένα ασυμβίβαστα με το εμπόριο αδικήματα, οι τελεσίδικα 

πτωχεύσαντες και μη αποκατασταθέντες και οι επιχειρήσεις 
που τελούν υπό εκκαθάριση. Εκλόγιμοι είναι οι έχοντες τα 
προσόντα του εκλογέα και διατελέσαντες μέλη του Επιμε¬ 
λητηρίου. τουλάχιστο για τρία χρόνια, είτε ατομικά είτε σαν 
μέλη προσωπικών εταιρειών ή εταιρειών περιορισμένης 
ευθύνης ή διοικητικών συμβουλίων ανωνύμων εταιρειών, ή 
συνεταιρισμών, ή ως εκπρόσωποι υποκαταστημάτων ελλη¬ 
νικών ή αλλοδαπών επιχειρήσεων. Με προεδρικό διάταγμα, 
που εκδίδεται μετά πρόταση του Υπουργού Εμπορίου, ρυθ¬ 
μίζονται θέματα αφορώντα τη διαδικασία εκλογής, τη σύνταξη 
των εκλογικών καταλόγων και τη συγκρότηση της εκλογικής 
επιτροπής, ως και κάθε άλλη αναγκαία λεπτομέρεια σχετικά 
με την προπαρασκευή και τη διεξαγωγ.; των εκλογών, ως 
και την επικύρωση των αποτελεσμάτων αυτών. 

7. Λήξη Θητεΐας-Εκπτώσεις: Θέση του διοικητικού συμ¬ 
βουλίου, που κενώθηκε, συμπληρώνεται από τον πίνακα 
επιλαχόντων του αυτού συνδυασμού, θέση της διοικητικής 
επιτροπής, που κενώθηκε συμπληρώνεται από το διοικητικό 
συμβούλιο μέσα σε δεκαπέντε ημέρες. Κάθε μέλος του 
διοικητικού συμβουλίου ή της διοικητικής επιτροπής εκπίπτει 
αυτοδίκαια της θέσης ή του αξιώματός του εφόσον συντρέξει 
κάποιο ασυμβίβαστο ή απουσιάσει αδικαιολόγητα πέραν των 
τριών συνεχών συνεδριάσεων ή απολέσει την ιδιότητα του 
εκλογέα. Η έκπτωση κηρύσσεται με απόφαση του διοικητικού 
συμβουλίου. 

8. Προσωπικό Επιμελητηρίων: Το προσωπικό των Επιμε¬ 
λητηρίων αποτελείται από μόνιμους δημόσιους υπαλλήλους, 
από υπαλλήλους με θητεία, από υπαλλήλους με σχέση 
εργασίας ιδιωτικού δικαίου και από προσωπικό με έμμισθη 
εντολή. Ο οργανισμός του κάθε Επιμελητηρίου, που ορίζει 
τη διάρθρωση των υπηρεσιών, τις οργανικές θέσεις και 
κάθε άλλη συναφή λεπτομέρεια, συντάσσεται από το διοι¬ 
κητικό συμβούλιο και εγκρίνεται με προεδρικό διάταγμα, 
που εκδίδεται μετά από πρόταση του Υπουργού Εμπορίου. 
Τα Επιμελητήρια μπορούν, με απόφαση του διοικητικού 
συμβουλίου, να προσλαμβάνουν ειδικό επιστημονικό προ¬ 
σωπικό, καθώς και ειδικούς συμβούλους, με σχέση εργασίας 
ιδιωτικού δικαίου και να καθορίζουν τους όρους εργασίας 
και αιιοιβής τους. 

9. Διοικητικός προϊστάμενος: Ο διοικητικός προϊστάμενος 
του προσωπικού του Επιμελητηρίου είναι μόνιμος υπάλληλος 
του κλάδου ΓΙΕ διοικητικρύ-οικονομικού, εν ελλείψει δε ΤΕ 
διοικητικού-λογιστικού ή ΔΕ διοικητικού-λογιστικού και ο¬ 
ρίζεται ή αντικαθίσταται από τη διοικητική επιτροπή μετά 
του αναπληρωτή του, μεταξύ των προϊσταμένων των διευ¬ 
θύνσεων. Ο διοικητικός προϊστάμενος εκτελεί τις αποφάσεις 
της διοικητικής επιτροπής, παρίσταται χωρίς ψήφο στις 
συνεδριάσεις της, προετοιμάζει και εισηγείται για κάθε θέμα 
ημερήσιας διάταξης, υπογράφει τα υπηρεσιακού χαρακτήρα 
έγγραφα, χορηγεί κανονικές και αναρρωτικές άδειες και 
εκτελεί τις μετακινήσεις και τοποθετήσεις του προσωπικού 
μετά από σύμφωνη γνώμη της διοικητικής επιτροπής. 

10. Γραφεία εξωτερικού: Κάθε Επιμελητήριο είναι δυνατό 
να ιδρύει γραφεία στο εξωτερικό, στελεχούμενα με ειδικό 
επιστημονικό και βοηθητικό προσωπικό είτε ημεδαπής είτε 
αλλοδαπής ιθαγένειας, που βαρύνουν τον προϋπολογισμό 
του. Οι υπάλληλοι αυτοί μπορούν κατόπιν αδείας των Ε¬ 
πιμελητηρίων, να εκπροσωπούν τις ελεύθερες ελληνικές 
εργοδοτικές οργανώσεις στις συνεδριάσεις των αντίστοιχων 
οργάνων του εξωτερικού και να προβάλλουν τις θέσεις 
τους, κατόπιν οδηγιών των οργανώσεων, αυτών, .του τους 
διαβιβάζονται μέσω των Επιμελητηρίων. 


Άρθρο 4 

Οικονομικά θέματα 

1. Πόροι: Πόροι των Επιμελητηρίων είναι: 

α. Οι ετήσιες συνδρομές των μελών τους, που πρέπει 
να καταβάλλονται μέσα στο έτος στο οποίο αναφέρονται. 
Η αξίωση του Επιμελητηρίου για την είσπραξη αυτών πα¬ 
ραγράφεται μετά 20ετία από το τέλος του έτους, εντός 
του οποίου έπρεπε να καταβληθούν. Οι αρμόδιες Δ.Ο.Υ. 
δεν θεωρούν φορολογικά βιβλία ή στοιχεία επιχειρήσεων ή 
επιτηδευματιών αν η σχετική αίτηση των ενδιαφερομένων 
δεν συνοδεύεται απο βεβαίωση του οικείου Επιμελητηρίου 
περί καταβολής ή διακανονίσεως των ετήσιων εισφορών 
προς αυτό. Η εν λόγω βεβαίωση έχει ετήσια ισχύ. 

β. Τα τέλη καταχώρισης στο πρωτόκολλο επωνυμιών. 

γ. Τα δικαιώματα εγγραφής και μεταβολών στο εμπορικό 
μητρώο, 

δ. Τα δικαιώματα στην αξία των τιμολογίων εισαγωγής 
και εξαγωγής, που εισπράττονται για κάθε θεώρηση. 

ε. Τα δικαιώματα που καταβάλλονται στην επιτροπή χο¬ 
ρήγησης αδειών εισαγωγής ειδών που τελούν υπό ποσοτικό 
περιορισμό. 

στ. Τα δικαιώματα που εισπράττονται για την έκδοση κάθε 
μορφής πιστοποιητικών, αδειών ή άλλων εγγράφων, ως και 
για τη διεξαγωγή διαιτησιών, πραγματογνωμοσυνών και δειγ¬ 
ματοληψιών. 

ζ. Οι επιχορηγήσεις, οι οποίες πάντως δεν προέρχονται 
από τον ΚρατΛό Προϋπολογισμό, οι ενισχύσεις κάθε μορφής 
ιδίως για την εκτέλεση κοινοτικών προγραμμάτων ή από 
άλλους διεθνείς οργανισμούς, οι δωρεές, οι κληρονομιές 
και οι κληροδοσίες. 

η. Οι πρόσοδοι από την περιουσία τους ή από την άσκηση 
της κάθε μορφής δραστηριότητάς τους. 

θ. Κάθε άλλο νόμιμο έσοδο. 

2. Συνδρομές: Με απόφαση του διοικητικού συμβουλίου 
καθορίζεται το ύψος των ετήσιων συνδρομών των μελών, 
ως και το ύψος των λοιπών δικαιωμάτων και τελών. Με 
όμοιες αποφάσεις είναι δυνατό να διακανονίζονται σε δόσεις 
τυχόν οφειλόμενες συνδρομές παρελθουσών χρήσεων, βε¬ 
βαιωμένες ή μη. 

3. Είσπραξη συνδρομών: Η είσπραξη των συνδρομών.είναι 
δυνατό να ανατίθεται από το κάθε Επιμελητήριο σε τρίτα 
φυσικά ή νομικά πρόσωπα, με σύμβαση μίσθωσης έργου ή 
αμοιβή επί ποσοστοίς, που καθορίζονται με απόφαση της 
διοικητικής επιτροπής. 

4. Παροχή υπηρεσιών: Τα Επιμελητήρια οφείλουν να μην 
παρέχουν τις υπηρεσίες τούς στα μέλη τους, που δεν είναι 
από ταμειακής πλευράς εντάξει. Το ίδιο ισχύει και για τους 
κληρονόμους των μελών- τους και για κάθε τρίτο, που 
αποκτά δικαιώματα από μέλος του Επιμελητηρίου. 

5. Ανταποδοτικό τέλος: Με κοινή απόφαση των Υπουργών 
Εμπορίου και Οικονομικών καθορίζεται το ύψος του αντα¬ 
ποδοτικού τέλους, που εισπράττεται, σύμφωνα με τις κεί¬ 
μενες διατάξεις για τις παρεχόμενες υπηρεσίες, που προ- 
βλέπονται από την περ. ζ' της παρ. 2 του άρθρου 2 του 
παρόντος, το οποίο εισάγεται ως έσοδο στον Κρατικό . 
Προϋπολογισμό. 

: 6. Συνδρομή Διεθνούς Εμπορικού Επιμελητηρίου: Το ύψος 
της ετήσιας συνδρομής των Επιμελητηρίων υπέρ της Ελ¬ 
ληνικής Επιτροπής του Διεθνούς Εμπορικού Επιμελητηρίου 
καθορίζεται εφεξής με απόφαση του Υπουργού Εμπορίου, 
μετά από πρόταση της Κεντρικής Ενώσεως Επιμελητηρίων. 

7. Οδοιπορικά έξοδα και ημερήσια αποζημίωση: Τα οδοί- 

πορικά έξοδα και η ημερήσια αποζημίωση των μετακινού¬ 
μενων εκτός έδρας υπαλλήλων ή μελών του διοικητικού 
συμβουλίου ή της διοικούσας επιτροπής ή και των μελών 
αυτού, ως και οι αμοιβές τους για τη συμμετοχή τους στις 
κάθε μορφής επιτροπές και ομάδες εργασίας, καθορίζονται 
με απόφαση της διοικητικής επιτροπής μέσα στα πλαίσια 
του εγκεκριμένου προϋπολογισμού. Επίσης, τα έξοδα πα¬ 
ράστασης του προέδρου και των μελών της διοικητικής 
επιτροπής αποφασίζονται από το διοικητικό συμβούλιο του 
Επιμελητηρίου. 

8. Αποζημίωση, προκαταβολές και ειδικά επιδόματα: Στο 
μόνιμο προσωπικό των Επιμελητηρίων, που αποχωρεί από 
την υπηρεσία για να συνταξιοδοτηθεί, καταβάλλεται απο¬ 
ζημίωση ίση με το σύνολο των τακτικών αποδοχών τριών 
(3) μηνών εφόσον συμπλήρωσαν ΙΟετή υπηρεσία στα Ε¬ 
πιμελητήρια. Για κάθε πρόσθετη πενταετή υπηρεσία, στην 
οποία περιλαμβάνεται και η υπηρεσία, που διανύθηκε στο 
Δημόσιο ή σε άλλο ν.π.δ.δ. καταβάλλεται επιπλέον ένας 
μισθός. Μέρος της πενταετίας πάνω από το μισό λογίζεται 
ως νέα πενταετία. Η αποζημίωση καταβάλλεται και σε όσους 
απολύονται λόγω κατάργησης θέσης ή λόγω πνευματικής 
ή σωματικής ανικανότητας, έστω και αν δεν δικαιούνται 
συντάξεως. Σε περίπτωση θανάτου του δικαιούχου, η απο¬ 
ζημίωση αυτή καταβάλλεται κατ' ισομοιρία στο σύζυγο που 
επιζεί και στα τέκνα μέχρι να συμπληρώσουν το εικοστό 
πέμπτο (25ο) έτος της ηλικίας τους και πέρα απ' αυτό 
εφόσον είναι ανίκανα για εργασία (ανάπηρα). Αν τα πρόσωπα 
αυτά δεν υπάρχουν, η αποζημίωση καταβάλλεται κατ' ισο- 
μοιρία στους γονείς, εφόσον αυτοί αποτελούσαν προστα- 
τευόμενα μέλη του θανόντος. Επίσης στο προσωπικό των 
Επιμελητηρίων είναι δυνατό να χορηγούνται με απόφαση 
της διοικητικής επιτροπής προκαταβολές μέχρι έξι μηνιαίων 
μισθών, απόδοτέες έως και σε 36 ισόποσες μηνιαίες δόσεις, 
με επιτόκιο, που δεν δύναται να είναι κατώτερο από το 
ελάχιστο επιτόκιο, που ισχύει κάθε φορά για καταθέσεις 
ταμιευτηρίου. Τέλος στο πόσης φύσεως βοηθητικό προσω¬ 
πικό, όπως οδηγοί, κλητήρες, φύλακες και καθαρίστριες, 
μπορεί να χορηγείται κάθε χρόνο στολή υπηρεσίας με 
απόφαση της διοικητικής επιτροπής. Οι αποσπάσεις των 
υπαλλήλων των Επιμελητηρίων σε άλλες υπηρεσίες γίνονται 
σύμφωνα με τις κείμενες διατάξεις και μετά από αίτηση 
του ενδιαφερόμενου υπαλλήλου και σύμφωνη γνώμη του 
Δ.Σ. του οικείου Επιμελητηρίου. 

9. Οικονομικές και άλλες διατάξεις: Στα Ετ^μελητήρια δεν 
εφαρμόζονται οι διατάξεις του α.ν. 281/1935, του ν. 1538/ 
1950 άρθρο 15, του ν. 1255/1972, του ν. 496/1974, του ν. 
152/1975, του ν. 1256/1982 και του ν. 1735/1985. Τα των 
προμηθειών, μισθώσεων ή εκμισθώσεων, αγορών ή εκ.ποιή Γ 
σεων ακινήτων και κινητών πραγμάτων κ,λπ. ρυθμίζονται 
με αποφάσεις του διοικητικού συμβουλίου. Το οικονομικό 
έτος άρχεται την 1η Ιανουάριου και λήγει την 31η Δεκεμβρίου 
του ίδιου ημερολογιακού έτους. Ο προϋπολογισμός συ- 
ντάσσεται από τη διοικητική επιτροπή κάθε Οκτώβριο, ε- 
γκρίνεταί από το διοικητικό συμβούλιο και υποβάλλεται για 
τελική έγκριση στον Υπουργό Εμπορίου το Δεκέμβριο του 
ίδιου έτους. Κάθε Απρίλιο συντάσσεται από τη διοικητική 
επιτροπή ο απολογισμός και υποβάλλεται στον Υπουργό 
Εμπορίου εντός μηνάς από την έγκρισή του από το διοικητικό 
συμβούλιο. Παρόμοια διαδικασία ακολουθείται και για κάθε 
τροποποίηση του προϋπολογισμού. 

10. Προμήθειες: Κάθε δαπάνη, προμήθεια υλικού, ανάθεση 
έργου, έξοδα εγκατάστασης και λειτουργίας των εταιρειών, 


που ιδρύονται εκάστοτε, διενεργούνται μετά από απόφαση 
του διοικητικού συμβουλίου κατά παρέκκλιση από τις εκά¬ 
στοτε ισχύουσες διατάξεις περί δημόσιου λογιστικού, κρα¬ 
τικών προμηθειών και εκτελέσεως δημόσιων έργων. Η δια¬ 
δικασία πραγματοποίησης των δαπανών διέπεται από τις 
παραδεδεγμένες νομικές και οικονομικές αρχές, ιδίως της 
δημοσιότητας, της διασφάλισης του συμφέροντος του Ε¬ 
πιμελητηρίου και της ταχείας ενέργειας, για την επίτευξη 
της οποίας επιβάλλεται η ανωτέρω παρέκκλιση. Ειδικά, για 
δαπάνες ποσού κατώτερου τών τριών (3) εκατομμυρίων 
δραχμών κατά περίπτωση ή και κατά είδος ή αντικείμενο, 
δεν απαιτείται δημόσιος διαγωνισμός. Το ανωτέρω ποσό 
των τριών εκατομμυρίων είναι δυνατό να αναπροσαρμόζεται 
ανά διετία με απόφαση του διοικητικού συμβουλίου του 
Επιμελητηρίου και μέχρι ποσοστού 25% εκάστοτε. 

'Αρθρο 5 

Κεντρική Ένωση Επιμελητηρίων 

1. Κεντρική Ένωση Επιμελητηρίων: Συνιστάται νομικό 
πρόσωπο δημόσιου δικαίου με την ονομασία 'Κεντρική Έ¬ 
νωση Επιμελητηρίων· υπό την εποπτεία του Υπουργού 
Εμπορίου, με έδρα την Αθήνα, με μέλη όλα τα Επιμελητήρια 
της χώρας και σκοπούς την εκπροσώπηση των ελληνικών 
Επιμελητηρίων στο εξωτερικό, τη μελέτη της εθνικής ανά¬ 
πτυξης και τη γνωμοδότηση επί παντός θέματος, που 
ενδιαφέρει τα Επιμελητήρια, προς πς αρχές. Οι αρμοδιό¬ 
τητες των παρ. 1 και 2 του άρθρου 2 του παρόντος ανήκουν 
και στην Κεντρική Ένωση Επιμελητηρίων επί πανελληνίου 
επιπέδου, εφόσον προσιδιάζουν στη φύση της. 

2. Όργανα Διοίκησης της Κεντρικής Ένωσης Επιμελη¬ 
τηρίων: Όργανα διοίκησης της Κεντρικής Ένωσης των 
Επιμελητηρίων είναι η γενική συνέλεση των Επιμελητηρίων 
και η διοικητική επιτροπή. 

3. Η γενική συνέλευση: Η γενική συνέλευση των Επιμε¬ 
λητηρίων αποτελείται από τον πρόεδρο του κάθε Επιμε¬ 
λητηρίου και από ένα μέλος του διοικητικού συμβουλίου 
αυτού, υποδεικνυόμενο από το συμβούλιο αυτό, ή τους 
αναπληρωτές τους, συνεδριάζει έγκυρα με την παρουσία 
τού ημίσεος των μελών της πλέον ενός, ή σε επαναληπτική 
συνεδρίαση του ενός τρίτου αυτών, είτε στην έδρα της 
είτε αλλαχού, συνέρχεται το πρώτο και τελευταίο τετράμηνο 
κάθε έτους ή και εκτάκτως κατά την κρίση της διοικητικής 
επιτροπής και του προέδρου της Κ.Ε.Ε. και συγκαλείται με 
απόφαση της διοικητικής επιτροπής. Η γενική συνέλευση 
εγκρίνει τον απολογισμό, τα πεπραγμένα και τον προϋπο¬ 
λογισμό της Κεντρικής Ένωσης Επιμελητηρίων. Ωσαύτως 
προτείνει προς τον Υπουργό Εμπορίου το ποσοστό επί 
των ακαθάριστων εισπράξεων των Επιμελητηρίων, που πρέ¬ 
πει να αποτελεί τον πόρο της Κεντρικής Ενώσεως Επιμε¬ 
λητηρίων. , 

4. Η διοικητική επιτροπή: Η διοικητική επιτροπή αποτε- 
λείται από τον πρόεδρο και οκτώ μέλη, που εκλέγονται 
από τη γενική συνέλευση του πρώτου τετραμήνου κάθε 
τέταρτου έτους. Ο. πρόεδρος εκλέγεται με ξεχωριστή ψη¬ 
φοφορία. Υποψήφιοτγια τη θέση του προέδρου της διοι¬ 
κητικής επιτροπής μπορούν να είναι τα αιρετά μέλη των 
διοικητικών συμβουλίων των Επιμελητηρίων. Τα μέλη της 
διοικητικής επιτροπής εκλέγουν μεταξύ των μελών της τους 
Α', Β', Γ' και Δ'- αντιπροέδρους, εκ των οποίων ανά ένας 
προερχόμενος από τα αμιγή εμποροβιομηχανικά, βιοτεχνικά, 
επαγγελματικά και από τα μικτά Επιμελητήρια, τον οικονομικό 
επόπτη, τον αναπληρωτή αυτού, το γενικό γραμματέα και 

Λ 

τον αναπληρωτή αυτού. Τα μέλη της διοικητικής επιτροπής 
έχουν θητεία ίση με τη θητεία των οργάνων του Επιμελη¬ 
τηρίου. Η διοικητική επιτροπή συνεδριάζει έγκυρα με την 
παρουσία πέντε μελών της, συνέρχεται μία φορά κάθε μήνα 
ή και νωρίτερα κατά την κρίση του προέδρου της και 
αποφασίζει για κάθε θέμα για το οποίο έχει εξουσιοδοτηθεί 
από τη γενική συνέλευση ή υπάρχει ανάγκη λήψεως άμεσης 
απόφασης, μέσα στα πλαίσια των σκοπών της Κεντρικής 
Ένωσης Επιμελητηρίων. 

5. Συμμετοχή της Πολιτείας: Στις συνεδριάσεις των ορ¬ 
γάνων διοίκησης της Κεντρικής Ένωσης Επιμελητηρίων 
μπορεί να συμμετέχει χωρίς, ψήφο ο Διευθυντής Εμπορικών 
Οργανώσεων του Υπουργείου Εμπορίου, εκπρόσωπος της 
Ομοσπονδίας Συλλόγων Υπαλλήλων Επιμελητηρίων, εκπρό¬ 
σωποι άλλων υπουργείων, υπηρεσιακοί παράγοντες και κάθε 
ειδικά προσκαλούμενος τρίτος. 

6. Λειτουργία οργάνων διοίκησης: Με προεδρικό διάταγμα, 
που εκδίδεται με πρόταση του Υπουργού Εμπορίου, καθο¬ 
ρίζονται τα της λειτουργίας των οργάνων διοίκησης της 
Κεντρικής Ένωσης Επιμελητηρίων. Με προεδρικό διάταγμα, 
που εκδίδεται εφάπαξ με πρόταση του Υπουργού Εμπορίου, 
καθορίζεται το ποσοστό επί των ακαθάριστων εισπράξεων 
των Επιμελητηρίων, όπερ καταβάλλεται από αυτά Προς την 
Κεντρική Ένωση Επιμελητηρίων και αποτελεί πόρο της. 
Εφόσον στο άρθρο αυτό δεν ορίζεται διαφορετικά, οι δια¬ 
τάξεις του παρόντος νόμου για τα Επιμελητήρια εφαρμό¬ 
ζονται αναλογικά και στην Κεντρική Ένωση Επιμελητηρίων. 
Η παρ. 5 του άρθρου 4 του παρόντος εφαρμόζεται και 
στην περίπτωση αυτήν αναλογικά. 

Άρθρο 6 

Επιμελητήρια εξωτερικού 

1. Ελληνικά Επιμελητήρια εξωτερικού: Επιτρέπεται με 
προεδρικό διάταγμα, που εκδίδεται μετά από πρόταση του 
Υπουργού Εμπορίου, ύστερα από έκθεση της ελληνικής 
διπλωματικής αρχής, να συνιστώνται ή να καταργούνται 
ελληνικά Επιμελητήρια, που έχουν έδρα πόλεις του εξω¬ 
τερικού, με μέλη κατά το 1/2 τουλάχιστον Έλληνες υπηκόους 
ή ομογενείς και με σκοπό την προώθηση και ανάπτυξη των 
εμπορικών και οικονομικών σχέσεων μεταξύ Ελλάδας και 
της χώρας που εδρεύουν. Διευθυντής των Επιμελητηρίων 
αυτών ορίζεται με απόφαση του Υπουργού Εμπορίου Έλ¬ 
ληνας υπήκοος για τετραετή θητεία δυνάμενη να ανανεωθεί 

2. Αλλοδαπά Επιμελητήρια στην Ελλάδα: Επιτρέπεται με 
προεδρικό διάταγμα, που εκδίδεται μετά από πρόταση του 
Υπουργού Εμπορίου, να ιδρύονται και να λειτουργούν στην 
Ελλάδα με τον όρο της αμοιβαιότητας αμιγή αλλοδαπά 
Επιμελητήρια, εφόσον συμμετέχουν σ' αυτά είκοσι τουλά¬ 
χιστον αλλοδαποί, υπήκοοι της ενδιαφερόμενης χώρας ή 
χωρών, εγκατεστημένοι επαγγελματικά στην Ελλάδα, δύο 
τουλάχιστο χρόνια πριν την ίδρυση του Επιμελητηρίου και 
έχοντες την εμπορική ιδιότητα. 

3. Χρήση όρου Επιμελητήριο": Με προεδρικό διάταγμα, 
που εκδίδεται μετά από πρόταση του Υπουργού Εμπορίου, 
επιτρέπεται η χρήση της λέξεως Επιμελητήριο" από σω¬ 
ματεία Ελλήνων και αλλοδαπών, τα οποία αποβλέπουν στην 
εμπορική ανάπτυξη των δύο χωρών. Κάθε άλΧπ χρήση της 
λέξεως αυτής απαγορεύεται απολύτως, εκτός αν έχει ε- 
πιτραπεί με ειδικό νόμο. 

4. Εποπτεία Υπουργού Εμπορίου: Τα Επιμελητήρια και τα 
Σωματεία του παρόντος άρθρου είναι υποχρεωμένα να 
υποβάλλουν κάθε χρόνο στο Υπουργείο Εμπορίου έκθεση 


πεπραγμένων. 

Άρθρο 7 

Τελικές και μεταβατικές διατάξεις 

1. Ισχύς νόμων: Οι διατάξεις των άρθρων 4 έως θ του 
ν. 1069/1980, (ΦΕΚ 261 Α'), εξακολουθούν να ισχύουν μέχρι 
της θεσπίσεως του εμπορικού μητρώου. Μετά το άρθρο 5 
του ν. 1089/1980 προστίθεται άρθρο 5α ως εξής: 

"Άρθρο 5α 
Υποχρεώσεις αρχών 

Οι γραμματείς των πρωτοδικείων της περιφέρειας κάθε 
Επιμελητηρίου είναι υποχρεωμένοι : 

α. Να μη δέχονται για καταχώριση στα βιβλία εταιρειών, 
που τηρούν και να μη θεωρούν συμφωνητικά σύστασης ή 
τροποποίησης ή λύσης προσωπικών εταιρειών και εταιρειών 
περιορισμένης ευθύνης, αν αυτά δεν έχουν θεωρηθεί για 
τον έλεγχο του δικαιώματος χρήσης της επωνυμίας και του 
διακριτικού τίτλου από το οικείο Επιμελητήριο. 

β. Να αποστέλλουν σ' αυτό, μέσα στο πρώτο δεκαπεν¬ 
θήμερο κάθε μήνα θεωρημένα αντίγραφα των συμφωνητικών 
σύστασης, τροποποίησης και λύσης εμπορικών εταιρειών, 
που έχουν καταχωρισθεί στο οικείο βιβλίο του πρωτοδικείου, 
καθώς και των πτωχευτικών αποφάσεων. Οι νομαρχίες είναι 
υποχρεωμένες να μην εγκρίνουν καταστατικά ή τροποποιή¬ 
σεις καταστατικών Ανωνύμων Εταιρειών, αν αυτά δεν έχουν 
θεωρηθεί, για τον έλεγχο του δικαιώματος χρήσης της 
επωνυμίας και του διακριτικού τίτλου από το οικείο Επιμε¬ 
λητήριο. Οι δημόσιες οικονομικές υπηρεσίες είναι υποχρεω¬ 
μένες να μη χορηγούν σε φυσικά πρόσωπα βεβαιώσεις 
υποβολής δήλωσης έναρξης δραστηριότητας, αν αυτά δεν 
τους προσκομίσουν βεβαίωση ελέγχου της επωνυμίας και 
του διακριτικού τίτλου από το οικείο Επιμελητήριο". 

2. Γραφείο Βρυξελλών: Με προεδρικό διάταγμα, που 
εκδίδεται με πρόταση του Υπουργού Εμπορίου, μετά από 
σύμφωνη γνώμη του διοικητικού συμβουλίου των Εμπορικών 
και Βιομηχανικών Επιμελητηρίων Αθηνών, Πειραιά και Θεσ¬ 
σαλονίκης και της Κεντρικής Ένωσης Επιμελητηρίων, ρυθ¬ 
μίζεται το ιδιοκτησιακό καθεστώς του κτιρίου του Παγκόσμιου 
Εμπορικού Κέντρου στις Βρυξέλλες, η κυριότητα του οποίου 
ανήκει κατά 50% στο Ε.Β.Ε. Αθηνών και κατά 25% σε 
καθένα από τα Ε.Β.Ε. Πειραιά και Θεσσαλονίκης και μετα¬ 
βιβάζεται στην Κεντρική Ένωση Επιμελητηρίων. Με το ίδιο 
προεδρικό διάταγμα ρυθμίζονται και οι εργασιακές σχέσεις 
του προσωπικού, που ήδη υπηρετεί στο Αντιπροσωπευτικό 
Γραφείο των Ε.Β.Ε. Ελλάδας, που λειτουργεί στις Βρυξέλ¬ 
λες. Το παραπάνω γραφείο καλείται Αντιπροσωπευτικό Γ ρα¬ 
φείο των Ελληνικών Επιμελητηρίων. 

3. Προσωρινή ισχύς διατάξεων: Μέχρι να εκδοθούν τα 
προβλεπόμενα από τον παρόντα νόμο προεδρικά διατάγ¬ 
ματα, υπουργικές αποφάσεις και κανονισμοί, εξακολουθούν 
να ισχύουν τα μέχρι τούδε εκδοθέντα. 

4. Μεταβατική διάταξη: Οι εκλογές στα Επιμελητήρια θα 
γίνουν εντός έξι (6) μηνών από της δημοσιεύσεως του 
παρόντος νόμου, στη δε Κεντρική Ένωση Επιμελητηρίων 
εντός τεσσάρων (4) μηνών μετά τις επιμελητηριακές εκλο¬ 
γές. Οι εκλογές για την ανάδειξη νέου διοικητικού συμ¬ 
βουλίου της Εθνικής Επιτροπής του Διεθνούς Εμπορικού 
Επιμελητηρίου θα πραγματοποιηθούν 4 μήνες μετά την 
εκλογή νέων διοικήσεων στα Επιμελητήρια σύμφωνα με τ' 
ανωτέρω. Μέχρι τότε, παρατείνεται η θητεία του Δ.Σ. της 
Εθνικής Επιτροπής του Διεθνούς Εμπορικού Επιμελητηρίου. 

5. Κατάργηση νόμων: Από την έναρξη της ισχύος του 

παρόντος νόμου και με την επιφύλαξη των παραπάνω 
παραγράφων, καταργούνται τα άρθρα 1-15 και 18-21 του 
ν. 1746/1988, όπως επίσης και κάθε άλλη γενική ή ειδική 
διάταξη, που αντίκειται στον παρόντα νόμο. 

6. Μέλη της Εθνικής Ελληνικής Επιτροπής του Δ.Ε.Ε.: 
Το άρθρο 3 του ν.δ. 31.12.1925, όπως τροποποιήθηκε με 
το ν. 2880/17.6.1954, τροποποιείται ως εξής: 

"Αρθρο 3 

1. Μέλη της Εθνικής Ελληνικής Επιτροπής του Δ.Ε.Ε. 
είναι εκ του νόμου όλα τα ελληνικά Επιμελητήρια. 

2. Μέλη της Εθνικής Ελληνικής Επιτροπής του Δ.Ε.Ε. 
μπορούν να γίνουν, με αίτησή τους, οι εμπορικές, βιομη¬ 
χανικές και εν γένει οικονομικές ΐνώσεις, ιδρύματα και 
οργανισμοί, εφόσον οι ενώσεις αυτές, τα ιδρύματα και οι 
οργανισμοί ή τα μέλη τους συναλλάσσονται κυρίως με το 
εξωτερικό ή η αποστολή τους συνίσταται στην προστασία 
ουσιώδους εξαγωγικού προϊόντος της χώρας. Εφόσον συ¬ 
ντρέχουν οι προϋποθέσεις αυτές, η παραδοχή αυτών είναι 
υποχρεωτική για το Δ.Ε.Ε.. 

3. Μέλη της Εθνικής Ελληνικής Επιτροπής του Δ.Ε.Ε. 
μπορούν να γίνουν με αίτησή τους, μετά από απόφαση του 
διοικητικού συμβουλίου και φυσικά ή νομικά πρόσωπα, ε¬ 
φόσον η επιστημονική ή οικονομική τους δραστηριότητα 
έχει, κατά κύριο λόγο, σχέση με τις διεθνείς οικονομικές 
συναλλαγές και συναφείς δραστηριότητες του Διεθνούς 
Εμπορικού Επιμελητηρίου. 

4. Το διοικητικό συμβούλιο, εκλεγόμενο από τη γενική 
συνέλευση, αποτελείται τουλάχιστον κατά τα 3/4 από εκ¬ 
προσώπους των τακτικών μελών της παρ. 1 του παρόντος." 

7. Ισχύς του παρόντος: Η ισχύς του κεφαλαίου Α' του 
νόμου αυτού αρχίζει από τη δημοσίευσή του στην Εφημερίδα 
της Κυβερνήσεως, η δε εφαρμογή των επί μέρους διατάξεων, 
που αναφέρονται στην οργάνωση και λειτουργία των κάθε 
μορφής οργάνων διοίκησης, αρχίζει μετά τη διεξαγωγή των 
επιμελητηριακών εκλογών της παρ. 4 του παρόντος άρθρου. 

ΚΕΦΑΛΑΙΟ Β' 

Άρθρο θ 

1. Οι διατάξεις της παρ. 1 του άρθρου 1 του ν. 1712/1987 
αντικαθίστανται ως εξής: 

" 1. Οι διατάξεις του νόμου αυτού εφαρμόζονται στις 
επαγγελματικές οργανώσεις των εμπόρων, των βιοτεχνών, 
των επαγγελματιών και των αυτοκινητιστών". 

2. Το τρίτο εδάφιο της παρ. 2 του άρθρου 1 του ν. 
1712/1987 αντικαθίσταται ως εξής: 

"Να απευθύνονται στις δημόσιες διοικητικές και δικαστικές 
αρχές, την τοπική αυτοδιοίκηση, τις συνεταιριστικές οργα¬ 
νώσεις, τους αγροτικούς συλλόγους, τις συνδικαλιστικές 
οργανώσεις εσωτερικού και εξωτερικού και τους εκπροσώ¬ 
πους διαφόρων κοινωνικών ομάδων, για κάθε ζήτημα που 
αφορά τα επαγγελματικά συμφέροντα των μελών τους για 
τη διαμόρφωση, τη λήψη και την εφαρμογή των αποφάσεων, 
που αφορούν τα κοινά επαγγελματικά, οικονομικά και κοι¬ 
νωνικά συμφέροντα των μελών τους και γενικότερα τα 
συμφέροντα του κοινωνικού συνόλου". 

Άρθρο 9 

Οι διατάξεις των παραγράφων 2, 3 και 4 του άρθρου 2 
του ν. 1712/1987, όπως ισχύει, αντικαθίστανται ως εξής: 


"2. Η πρωτοβάθμια επαγγελματική οργάνωση (ένωση) έχει 
ως μέλη αποκλειστικά και μόνο φυσικά πρόσωπα, που 
ανήκουν σε μία από τις καθοριζόμενες από τις διατάξεις 
του άρθρου 1 παρ. 1 κατηγορίες. Επίσης ως μέλη αυτών, 
μπορεί να είναι ο πρόεδρος ή ο διευθύνων σύμβουλος και 
δύο μέλη του διοικητικού συμβουλίου των Α.Ε., καθώς και 
ο πρόεδρος και ο γενικός γραμματέας του διοικητικού 
συμβουλίου του συνεταιρισμού και μέχρι δύο από τους 
διαχειριστές εταίρους των Ε.Π.Ε., εφόσον οι ανωτέρω δεν 
ασχολούνται με άλλο επάγγελμα άσχετο με αυτά της ε¬ 
παγγελματικής οργάνωσης που προτίθενται να συμμετά- 
σχουν. 

Κάθε φυσικό πρόσωπο ή εκπρόσωπος νομικού προσώπου 
έχει το δικαίωμα να είναι μέλος σε δύο το πολύ πρωτοβάθμιες 
επαγγελματικές οργανώσεις. Κάθε πρωτοβάθμια επαγγελ¬ 
ματική οργάνωση έχει το δικαίωμα να είναι μέλος σε δύο 
το πολύ ομοσπονδίες, μία κλαδικού και μία τοπικού ή γενικού 
χαρακτήρα. 

3. Κάθε δευτεροβάθμια επαγγελματική οργάνωση (ομο¬ 
σπονδία) έχει ως μέλη των μεν εμπόρων τέσσερις (4) 
τουλάχιστον πρωτοβάθμιες οργανώσεις (κλαδικού και γε¬ 
νικού ή τοπικού ομοιοεπαγγελματικού χαρακτήρα), των δε 
λοιπών επαγγελματικών οργανώσεων έξι (6) τουλάχιστον 
πρωτοβάθμιες οργανώσεις (κλαδικού και γενικού ή τοπικού 
ομοιοεπαγγελματικού χαρακτήρα), σύμφωνα με τους όρους 
του καταστατικού της. Κάθε δευτεροβάθμια οργάνωση έχει 
το δικαίωμα να'είναι μέλος μιας μόνο συνομοσπονδίας. 

4. Κάθε τριτοβάθμια επαγγελματική οργάνωση (συνομο¬ 
σπονδία) έχει ως μέλη των μεν εμπόρων οκτώ (8) τουλά¬ 
χιστον ομοσπονδίες, των δε λοιπών επαγγελματικών ορ¬ 
γανώσεων δώδεκα (12) τουλάχιστον ομοσπονδίες, σύμφωνα 
με τους όρους του καταστατικού της. Στις εκλογές για την 
ανάδειξη οργάνων των τριτοβάθμιων οργανώσεων (συνο¬ 
μοσπονδιών) δεν έχουν δικαίωμα ψήφου οι αντιπρόσωποι 
των δευτεροβάθμιων κλαδικών οργανώσεων (κλαδικών ο¬ 
μοσπονδιών)". 

Άρθρο 10 

1. Η παρ. 5 του άρθρου 3 του ν. 1712/1987 αντικαθίσταται 
ως εξής :' 

" 5. Ο καθορισμός του ύψους του δικαιώματος εγγραφής, 
της υποχρεωτικής συνδρομής, ως και κάθε άλλη επιβάρυνση 
των μελών, ρυθμίζονται για τις πρωτοβάθμιες, δευτεροβάθ¬ 
μιες (ομοσπονδίες) και τριτοβάθμιες (συνομοπονδίες) ορ¬ 
γανώσεις από τα διοικητικά τους συμβούλια". 

2. Η παράγραφος 7 του άρθρου 3 του ν. 1712/1987 
καταργείται και η παράγραφος 8 αυτού αρίθμεΐται με τον' 
αριθμό 7. 

Άρθρο 11 

1. Το πρώτο και δεύτερο εδάφιο της παρ. 1 του άρθρου 
4 του ν. 1712/1987 αντικαθίστανται ως εξής: 

"1. Η αίτηση για την εγγραφή μέλους σε ένωση, ομο¬ 
σπονδία ή συνομοσπονδία υποβάλλεται στο διοικητικό συμ¬ 
βούλιο της αντίστοιχης επαγγελματικής οργάνωσης, εισά- 
γεται προς συζήτηση στην πρώτη συνεδρίαση αυτού και 
γίνεται δεκτή, αν το υποψήφιο μέλος συγκεντρώνει τους 
όρους του άρθρου 2 του παρόντος νόμου. 

Αν η αίτηση απορρίφθεί ή παρέλθουν τριάντα ημέρες 
χωρίς το διοικητικό συμβούλιο να αποφασίσει, ο ενδιαφε¬ 
ρόμενος δικαιούται να προσφύγει στο αρμόδιό κατά τόπο 

μονομελές πρωτοδικείο μέσα σε ένα μήνα από της κοινο¬ 
ποίησης της απορριπτικής απόφασης ή από την παρέλευση 
της πιο πάνω προθεσμίας των τριάντα ημερών'. 

2 . Το πρώτο εδάφιο της παραγράφου 5 του άρθρου 4 
του ν. 1712/1987 αντικαθίσταται ως εξής: * 

’ο. Το διοικητικό συμβούλιο της επαγγελματικής οργάνω¬ 
σης μπορεί να αποφασίζει για την αποβολή μέλους: \ 

:* 3. Το στοιχείο (δ) της παραγράφου 5 του άρθρου 4 του 
ν. 1712/1987 καταργείται και το στοιχείο (ε) αυτού λαμβάνει 
τη σειρά (δ). 

4. Το πρώτο εδάφιο της παραγράφου 6 του άρθρου 4 
του ν. 1712/1987 αντικαθίσταται ως εξής: 

“6 Η περί αποβολής μέλους πράξη του διοικητικού συμ¬ 
βουλίου εγκρίνεται από τη γενική συνέλευση των μελών 
της ένωσης ή όταν πρόκειται για δευτεροβάθμιες ή τριτο¬ 
βάθμιες επαγγελματικές οργανώσεις από τη γενική συνέ¬ 
λευση των αντιπροσώπων της επαγγελματικής οργάνωσης. 
Τα αποτελέσματα της αποβολής επέρχονται από της ε- 
γκρίσεως από τη γενική συνέλευση". 

Άρθρο 12 

Οι διατάξεις του δεύτερου εδαφίου της παραγράφου 1 
του άρθρου 5 του ν. 1712/1987 αντικαθίστανται ως εξής: 

"α) Για τις πρωτοβάθμιες η γενική συνέλευση των μελών, 
το διοικητικό συμβούλιο και η ελεγκτική επιτροπή και β) για 
τις δευτεροβάθμιες και τριτοβάθμιες η γενική συνέλευση 
των μελών, το διοικητικό συμβούλιο, το προεδρείο και η 
ελεγκτική επιτροπή . 

Άρθρο 13 

Οι διατάξεις τού τρίτου και τέταρτου εδαφίου της παρα¬ 
γράφου 1 του άρθρου 6 του ν. 1712/1987 αντικαθίστανται 
ως εξής: 

"Οι ιδιότητες του προέδρου, αντιπροέδρου, γενικού γραμ¬ 
ματέα και ταμία δεν επιτρέπεται να συμπέσουν στο ίδιο 
πρόσωπο ή συγγενείς πρώτου ή δεύτερου βαθμού. Το 
διοικητικό συμβούλιο και το προεδρείο βρίσκεται σε απαρτία, 
όταν είναι παρόντα τα μισά συν ένα μέλη τους και οι 
αποφάσεις τους λαμβάνονται με απόλυτη πλειοφηφία των 
παρόντων μελών". 

Άρθρο 14 

Οι διατάξεις της παραγράφου 11 του άρθρου 7 του ν. 
1712/1987 αντικαθίστανται ως εξής : 

"11. Μεμονωμένος υποψήφιος, που έλαβε τον ίδιο ή 
μεγαλύτερο αριθμό ψήφων από το εκλογικό μέτρο, κατα¬ 
λαμβάνει μία έδρα στο όργανο για το οποίο έχει θέσει 
υποψηφιότητα". 

Άρθρο 15 

. 1. Για την εκκαθάριση των μητρώων των μελών, την 
προσαρμογή των καταστατικών και τη διενέργεια των πρώ¬ 
των εκλογών στις επαγγελματικές οργανώσεις, σύμφωνα 
με τις ρυθμίσεις του παρόντος νόμου, εφαρμόζονται οι 
διατάξεις των άρθρων 8, 9, 10 και 11 του ν. 1712/1987. 

2. Στο τέλος της παραγράφου 7 του άρθρου 8 του ν. 
1712/1987 αφαιρείται το σημείο στίξης (.) και προστίθεται 
τελευταίο εδάφιο, που έχει ως εξής: 


"και το βιβλιάριο ασθενείας ή το ασφαλιστικό βιβλιάριο, 
που υποκαθιστά στην περίπτωση αυτήν το εκλογικό βιβλιά¬ 
ριο". 

3. Το τελευταίο εδάφιο της παραγράφου 3 του άρθρου 
9 του ν. 1712/1987 αντικαθίσταται ως εξής: 

Τα μέλη των οργανώσεων του παρόντος νόμου δικαιούνται 
να λάβουν μέρος στις πρώτες εκλογές που θα διεξαχθούν 
μετά την ισχύ των διατάξεων του παρόντος νόμου, εφόσον 
είναι ταμειακώς εντάξει*. 

Άρθρο 16 

1. Από την έναρξη της ισχύος του κεφαλαίου Β' του 
νόμου αυτού καταργείται κάθε διάταξη, που αντίκειται στις 
διατάξεις του παρόντος νόμου. 

2. Μέχρι να εκδοθούν τα προβλεπόμενα προεδρικά δια¬ 
τάγματα, οι αποφάσεις και οι κανονισμοί εξακολουθούν να 
εφαρμόζονται για τα θέματα, που προβλέπεται να ρυθμισθούν 
με αυτά οι διατάξεις που ισχύουν, εφόσον δεν αντίκεινται 
στις διατάξεις του παρόντος. 

ΚΕΦΑΛΑΙΟ Γ 
Άρθρο 17 

1. Με κοινή απόφαση των Υπουργών Οικονομικών και 
Βιομηχανίας, Ενέργειας και Τεχνολογίας, που δημοσιεύεται 
στην Εφημερίδα της Κυβερνήσεως, μπορεί να συνιστώνται 
για το Υπουργείο Βιομηχανίας, Ενέργειας και Τεχνολο- 
γίας/Γενική Γραμματεία Βιομηχανίας ειδικοί λογαριασμοί, για 
τη χρηματοδότηση έργων και μελετών, που έχουν υπαχθεί 
σε κοινοτικά ή άλλα προγράμματα και αποσκοπούν στη 
βιομηχανική αναδιάρθρωση και ανάπτυξη της χώρας. Τα 
προγράμματα αυτά παρακολουθούνται ως προς την υλο¬ 
ποίησή τους από επιτροπή οριζόμενη από τον Υπουργό 
Βιομηχανίας, Ενέργειας και Τεχνολογίας και εκτελούνται 
είτε από το Υπουργείο Βιομηχανίας, Ενέργειας και Τεχνο- 
λογίας/Γ ενική Γ ραμματεία Βιομηχανίας, είτε από Τους ε¬ 
ποπτευόμενους απ' αυτό οργανισμούς, είτε από τρίτους, 
που μπορεί να είναι φορείς του Δημοσίου, του ευρύτερου 
δημόσιου τομέα ή του ιδιωτικού τομέα. Τα αναγκαία ποσά 
για τη σύσταση των λογαριασμών αυτών μεταφέρονται από 
τον προϋπολογισμό δημοσίων επενδύσεων, στον οποίο 
εισάγονται οι κοινοτικοί πόροι. Τα κονδύλια αυτά συμπλη¬ 
ρώνονται από ειδική πίστωση, που γράφεται κάθε έτος στον 
προϋπολογισμό δημοσίων επενδύσεων. Η μεταφορά ενερ- 
γείται με εντολή κατανομής προς την Τράπεζα της Ελλάδος. 
Με την ίδια απόφαση, μπορεί να ορίζεται ο σκοπός των 
ειδικών λογαριασμών και να προβλέπονται και άλλοι πόροι 
των λογαριασμών αυτών. Μπορούν επίσης να καθορίζονται 
τα όργανα διοίκησης και διαχείρισης, η διαδικασία διάθεσης, 
διαχείρισης και δικαιολόγησης των κονδυλίων και κάθε άλλη 
αναγκαία σχετική λεπτομέρεια για τη λειτουργία των λο- 
γαρισμών αυτών. Οι ειδικοί λογαριασμοί υπόκεινται στον 
έλεγχο του Ελεγκτικού Συνεδρίου. 

2. Με προεδρικά διατάγματα, τα οποία εκδίδονται με 
πρότασή του Υπουργού Βιομηχανίας, Ενέργειας και Τεχνο¬ 
λογίας, δύναται να ρυθμίζονται θέματα σχετικά με τους 
όρους και τις διαδικασίες χρηματοδότησης έργων και με¬ 
λετών της προηγούμενης παραγράφου, που εκτελούνται 
από τρίτους. 

Άρθρο 18 

Τροποποίηση διατάξεων του ν. 1514/1985 

1. Οι διατάξεις των παραγράφων 7α, 7β και 8 του άρθρου 
5 του ν. 1514/1985 αντικαθίστανται ως εξής: 

7 α. Η χρημαδοτότηση, επιχορήγηση ή συνδρομή από 
τον τακτικό προϋπολογισμό ή τον προϋπολογισμό δημοσίων 
επενδύσεων προς τους ερευνητικούς και τεχνολογικούς 
φορείς αρμοδιότητας του Υπουργείου Βιομηχανίας, Ενέρ¬ 
γειας και Τεχνολογίας προς τα ακαδημαϊκά ερευνητικά 
κέντρα, τα ανεξάρτητα ακαδημαϊκά ινστιτούτα, τα μεταπτυ¬ 
χιακά ινστιτούτα για την εκτέλεση ερευνητικών ή αναπτυ¬ 
ξιακών έργων και ερευνητικών προγραμμάτων, καθώς και 
προς τα Α.Ε.Ι και Τ.Ε.Ι. με εφάπαξ ποσό (άρθρο 7, παρά¬ 
γραφος 3 του νόμου αυτού) εγκρίνονται με απόφαση του 
Υπουργού Βιομηχανίας, Ενέργειας και Τεχνολογίας. 

β. Η χρηματοδότηση ερευνητικών έργων, που εκτελούνται 
από τους λοιπούς φορείς των παραγράφων 3 και 4 του 
άρθρου αυτού, εγκρίνεται με κοινή απόφαση του Υπουργού 
Βιομηχανίας, Ενέργειας και Τεχνολογίας και του υπουργού 
που έχει την εποπτεία του αντίστοιχου φορέα. 

8. Με κοινή απόφαση των Υπουργών Εθνικής Οικονομίας 
και Βιομηχανίας, Ενέργειας και Τεχνολογίας μπορεί να 
χαρακτηρισθεί αναγκαία η εκτέλεση ερευνητικών προγραμ¬ 
μάτων και έργων, που δεν περιλαμβάνονται στο ΓΤΑ.Ε.Τ., 
είτε για τη μελέτη και αντιμετώπιση θεμάτων με άμεση και 
προφανή ωφελιμότητα για την εθνική ανάπτυξη και οικονομία 
είτε για τη διερεύνηση έκτακτων κοινωνικών φαινομένων, 
η αντιμετώπιση των οποίων επιβάλλεται από ανάγκες της 
ελληνικής κοινωνίας. Τα προγράμματα και τα έργα αυτά 
θεωρούνται ότι αποτελούν μέρος του εφαρμοζόμενου 
Π.Α.Ε.Τ. για τη χρηματοδότηση και εκτέλεσή τους - . 

2. Οι διατάξεις των παραγράφων 2 και 3 του άρθρου 7 
του ν. 1514/1985 αντικαθίστανται ως εξής: 

’2. Ο Υπουργός Βιομηχανίας, Ενέργειας και Τεχνολογίας 
καθορίζει το ποσοστό του ετήσιου προϋπολογισμού των 
εθνικών ερευνητικών κέντρων, που διατίθεται για έρευνα 
ελεύθερης επιλογής. Η κατανομή του ποσοστού αύτού στα 
ινστιτούτα του κέντρου και τους ερευνητές γίνεται από το 
διοικητικό συμβούλιο του κέντρου ή από το Ε.Σ.Ι. ανεξάρ¬ 
τητου ερευνητικού ινστιτούτου, ύστερα από εισήγηση του 
επιστημονικού συμβουλίου, που βασίζεται σε προτάσεις έ¬ 
ρευνας ελεύθερης επιλογής των ενδιαφερόμενων ερευνη¬ 
τών. Η αξιολόγηση των προτάσεων αυτών γίνεται με τη 
•διαδικασία του εδαφίου γ της παρ. 13 του άρθρου 9 του 
νόμου αυτού. 

3. Κάθε έτος το Υπουργείο Βιομηχανίας, Ενέργειας και 
Τεχνολογίας διαθέτει εφάπαξ ποσό για τη διεξαγωγή έ¬ 
ρευνας ελεύθερης επιλογής ή άλλης προγραμματισμένης 
έρευνας στα Α.Ε.Ι. και στα Τ.Ε.Ι.. Οι ενδιαφερόμενοι υπο¬ 
βάλλουν τις προτάσεις τους στο αντίστοιχο Α.Ε.Ι ή Τ.Ε.Ι.. 
Οι προτάσεις αυτές αξιολογούνται από κριτές, που ορίζει 
το αντίστοιχο ίδρυμα, με τη διαδικασία που προβλέπεται 
στο εδάφιο γ' της παρ. 13 του άρθρου 9 του νόμου αυτού. 
Με βάση τις εισηγήσεις των κριτών το Α.Ε.Ι. ή Τ.Ε.Ι. 
κατανέμει το εφάπαξ ποσό στους ενδιαφερομένους για τη 
χρηματοδότηση της έρευνάς τους". 

Άρθρο 19 

Συμπλήρωση και τροποποίηση των διατάξεων των 
άρθρων 4 και 5 του ν. 1929/1991 

1. Στην παράγραφο Ια του άρθρου 4 μετά τη λέξη 


"Τεχνολογίας* προστίθεται η πρόταση "που δημοσιεύονται 
στην Εφημερίδα της Κυβερνήσεως .*. 

2. Στο τέλος της παραγράφου 1β του ίδιου άρθρου 
προστίθεται παράγραφος, η οποία έχει ως εξής: 

"Στα παραπάνω ακίνητα απαγορεύεται σε ζώνη πλάτους 
είκοσι (20) μέτρων αριστερά και είκοσι (20) μέτρων δεξιά 
του άξονα τού αγωγού, κάθε είδους δόμηση και σε ζώνη 
πλάτους τεσσάρων (4) μέτρων αριστερά και τεσσάρων (4) 
μέτρων δεξιά από τον άξονα αυτού, η κατασκευή κάθε 
είδους υπόγειων εγκαταστάσεων, η τοποθέτηση παράλληλα 
ή κάθετα κάθε είδους σωληνώσεων, οι οποίες απαιτούν 
εκσκαφή πάνω από 0,50 μ., η ανόρυξη φρεάτων ή τάφρων, 
η δημιουργία νέων αγροτικών οδών, η φύτευση δένδρων, 
των οποίων το ριζικό σύστημα εισχωρεί σε βάθος μεγαλύτερο 
των 0,60 μ., καθώς και η αλλοίωση της μορφολογίας της 
επιφάνειας του εδάφους με οποιονδήποτε τρόπο *. 

3. Στην παράγραφο 1δ του ίδιου άρθρου η πρόταση 'Αν 
παραβλάπτεται η συνήθης εκμετάλλευση του ακινήτου και 
προκαλούνται ζημιές στα τυχόν επικείμενα κτίσματα, δένδρα, 
φυτά και καρπούς.... *, αναδιατυπώνεται ως εξής: 

'Αν παραβλάπτεται η συνήθης εκμετάλλευση του ακινήτου 
ή προκαλούνται ζημιές στα τυχόν επικείμενα κτίσματα, 
δένδρα, φυτά και καρπούς....*. 

Επίσης στην παράγραφο 1δ του ίδιου άρθρου και μετά 
από τις λέξεις "εγκαταστάσεις επ' αυτού*, προστίθεται 
διάταξη ορίζουσα, "όπως και για τις απαγορεύσεις και 
δεσμεύσεις των ακινήτων, που προβλέπονται στην παρά¬ 
γραφο 1β του άρθρου αυτού*. 

4. Στην παράγραφο 1 υπό στοιχείο ε' του ίδιου άρθρου, 
διαγράφεται η τελευταία πρόταση και προστίθεται νέα, που 
έχει ως εξής: 

*Για την αναγνώριση των δικαιούχων απαιτείται ο, κατά 
την έχουσα εν προκειμένω εφαρμογή διάταξη της παρ. 1 
του άρθρου 24 του ν.δ. 797/1971, διπλωματούχος μηχανικός 
να συντάξει: α) κτηματολογικό διάγραμμα των εκτάσεων 
των περιπτώσεων α' και β' της παρούσας παραγράφου και 
β) τον οικείο κτηματολογικό πίνακα, που περιλαμβάνει τα· 
στοιχεία, τα οποία αναφέρονται στη διάταξη του εδαφ. δ' 
της παρ. 1 του ίδιου ως άνω άρθρου, εφαρμοζόμενων, κατά 
τα λοιπά, αναλόγως και των άλλων διατάξεων του άρθρου 
αυτού 24 ως και των άρθρων 25, 26 και 27 του ίδιου 
παραπάνω νομοθετικού διατάγματος*. 

5. Στην παράγραφο 2 του ίδιου άρθρου μετά από τη λέξη 
■αποζημίωση" προστίθεται η πρόταση 'εφόσον αυτές έχουν 
χαρακτηρισθεί ως κοινόχρηστες*. 

6. Οι υπουργικές πράξεις, που εκδίδονται σε εκτέλεση 
του ,ν. 1929/1991, μεταγράφονται στις μερίδες των κατά 
την παρ. 4 του παρόντος άρθρου αναγνωρισθέντων δι¬ 
καιούχων στα κατά τόπους αρμόδια υποθηκοφυλακεία. 

7. Οι συμπληρώσεις και τροποποιήσεις των προηγούμενων 
παραγράφων 1 έως 6 του παρόντος άρθρου ισχύουν από 
τότε που άρχισε να ισχύει ο ν. 1929/1991. 

Άρθρο 20 

1. Συνιστάται με το παρόν νομικό πρόσωπο ιδιωτικού 
δικαίου με τη μορφή ανωνύμου εταιρείας, έδρα την Τρίπολη 
Αρκαδίας και επωνυμία "Εκθεση Τεγέας Α:Ε.". Η συνιστωμένη 
ανώνυμος εταιρεία διέπεται από τις διατάξεις του κ.ν. 
2190/1920-κσι τελεί υπό την αιγίδα της Διεθνούς Εκθέσεως 
Θεσσαλονίκης. 

2. Σκοπός του συνιστωμένου νομικού προσώπου, που 
λειτουργεί χάριν του δημοσίου συμφέροντος σύμφωνα με 




τους κανόνες της ιδιωτικής οικονομίας είναι: 

π) Η οργάνωση και τέλεση ετησίως Παμπελοποννησιακής 
για ι.. Νότιο Ελλάδα εμποροβιομηχανικής, βιοτεχνικής και 
αγροτικής εκθέσεως στην Τεγέα της Αρκαδίας, στην οποία 
εκτίθενται αγροτικά, εμπορικά, βιομηχανικά και βιοτεχνικά 
προϊόντα. 

β) Η προβολή προϊόντων της ελληνικής εν γένει παρα¬ 
γωγής. 

γ) Η γνωριμία και η ανάπτυξη σχέσεων μεταξύ παραγωγών 
και καταναλωτών. 

δ) Η υποβοήθηση των Ελλήνων παραγωγών, βιοτεχνών, 
εμπόρων και βιομηχάνων στην προσπάθειά τους για βελτίωση 
των όρων παραγωγής, προβολής και διακίνησης των προϊό¬ 
ντων, καθώς και την αύξηση της διαθέσεως των προϊόντων 
τους. 

3. Με προεδρικό διάταγμα, που εκδίδεται μετά από πρό¬ 
ταση του Υπουργού Εμπορίου, καταρτίζεται το καταστατικό 
του συνιστώμενου νομικού προσώπου, το οποίο καθορίζει 
το μετοχικό κεφάλαιο, τους μετόχους, τη νόμιμη εκπρο¬ 
σώπηση της εταιρείας και όλα τα αναγκαία στοιχεία, που 
αποσκόπούν στην οργάνωση και την εύρυθμη λειτουργία 
του.· 

Άρθρο 21 

Μετά το τέλος της παραγράφου 1 του άρθρου 15Α, που 
προστέθηκε στο ν. 2000/1991 με το άρθρο 70 του ν. 
2065/1992, προστίθεται εδάφιο, που έχει ως εξής: 

"Με τα ίδια προεδρικά διατάγματα είναι δυνατό να ρυθ¬ 
μίζονται θέματα, αναγκαίως συνεχόμενα με τις καταργήσεις 
του προηγούμενου εδαφίου*. 

Άρθρο 22 

Εφαρμογή διατάξεων παρόντος νόμου στο Ξ.Ε.Ε. 

Οι διατάξεις του άρθρου 2 παρ. 2 (εδάφ. ε', στ', η' και 
θ'), 3 και 4, του άρθρου 3 παρ. 8, 9 και 10, του άρθρου 4 
παρ. 1 (εδάφ. α'), 3 και 10 του παρόντος νόμου έχουν ισχύ 
και προκειμένου περί του Ξενοδοχειακού Επιμελητηρίου της 
Ελλάδος (Ξ.Ε.Ε.). Όπου στις διατάξεις αυτές αναφέρεται 
η διοικητική επιτροπή, στη θέση της νοείται το διοικητικό 
συμβούλιο του Ξ.Ε.Ε.. ' 

Άρθρο 23 

Στο τέλος της παραγράφου 6 του άρθρου 10 του ν. 
1571/1985, όπως ισχύει, προστίθεται εδάφιο, το οποίο έχει 
ως εξής: 

"Σε περίπτωση υποτροπής, ο Υπουργός Βιομηχανίας, 
Ενέργειας και Τεχνολογίας, δύναται με απόφασή του να 
ανακαλέσει την κατά την παράγραφο 1 του άρθρου 15 του 
παρόντος νόμου χορηγηθείσα άδεια εμπορίας". 

Άρθρο 24 

Η παράγραφος 2 και οι περιπτώσεις α' και β' της παρα¬ 
γράφου 3 του άρθρου 15 του ν. 1571/1985, όπως ισχύει, 
αντικαθίστανται ως εξής: 

"2. Η άδεια εμπορίας διακρίνεται στις εξής κατηγορίες: 

α) Άδεια Α 

Άδεια εμπορίας για όλη τη χώρα για πετρελαιοειδή προϊό¬ 
ντα, πλην των προϊόντων της κατηγορίας I της παραγράφου 
4 του προηγούμενου άρθρου και των-πρόϊόντων της άδειαςΕ. 


β) Άδεια Β 

Άδεια εμπορίας, για ένα γεωγραφικό διαμέρισμα, για 
πετρελαιοειδή προϊόντα, πλην των προϊόντων της κατη¬ 
γορίας I της παραγράφου 4 του προηγούμενου άρθρου και 
των προϊόντων της άδειας Ε. 
γ) Άδεια Γ 

Άδεια εμπορίας των προϊόντων της κατηγορίας I της 
παραγράφου 4 του προηγούμενου άρθρου, 
δ) Άδεια Δ 

Άδεια εμπορίας των προϊόντων της κατηγορίας V της 
παραγράφου 4 του προηγούμενου άρθρου, 
ε) Άδεια Ε 

Άδεια εμπορίας καυσίμων πλοίων και αεροσκαφών, που 
υπάγονται σε ιδιαίτερη φορολογική μεταχείριση για όλη τη 
χώρα, καθώς επίσης και άδεια εξυπηρετήσεως εταιρειών 
για τη διάθεση απ' αυτές των παραπάνω καυσίμων, 
στ) Άδεια ΣΤ 

Ειδική άδεια εμπορίας πετρελαιοειδών για τα νησιά του 
Αιγαίου, εκτός Κρήτης, Ρόδου και νησιών Αργοσαρωνικού, 
για όλα τα προϊόντα, εκτός των κατηγοριών I και V της 
παραγράφου 4 του προηγούμενου άρθρου καί καυσίμων 
αεροσκαφών, σε εταιρείες εμπορίας με ιδιόκτητους ή μι¬ 
σθωμένους αποθηκευτικούς χώρους, ως ορίζονται στη διά¬ 
ταξη του υπεδ. β' στ’ του εδαφ. β' της παρ. 3 του παρόντος 
άρθρου σε νησί ή νησιά υπαγόμενα στην παρούσα διάταξη. 

Πρόσωπα, που κατά την έναρξη της ισχύος του παρόντος 
άρθρου, κατέχουν άδεια εμπορίας πετρελαιοειδών οποιου- 
δήποτε τύπου, μπορούν να εμπορεύονται τα προϊόντα, που 
προσήκουν στην άδειά τους, υπό την προϋπόθεση ότι 
πληρούν και τις λοιπές προϋποθέσεις (κεφάλαιο, αποθη¬ 
κευτικοί χώροι κ.λπ.), που απαιτούνται για την εμπορία των 
προϊόντων αυτών, σύμφωνα με το παρόν άρθρο. 

3. Για τη χορήγηση αδειών εμπορίας πετρελαιοειδών 
απαιτούνται: 

α. Ελάχιστο εταιρικό κεφάλαιο για κάθε άδεια ως εξής: 
α. α) Άδεια Α: 50.000.000 δρχ. 

α. β) Άδεια Β: 20.000.000 δρχ. 

α. γ) Άδεια Γ: 40.000.000 δρχ. 

α. δ) Άδεια Δ: 10.000.000 δρχ. 

α. ε) Άδεια Ε: 20.000.000 δρχ. 

α. στ) Άδεια ΣΤ: 15.000.000 δρχ. 

β. Αποθηκευτικοί χώροι ιδιόκτητοι ή και μισθωμένοι για 
μία τουλάχιστον τριετία. 

Οι αποθηκευτικοί χώροι κάθε εταιρείας εμπορίας πετρε¬ 
λαιοειδών πρέπει να βρίσκονται εντός ή εκτός διυλιστηρίων, 
σε συνεχή λειτουργία και να χρησιμοποιούνται αποκλειστικά 
για την αποθήκευση και διακίνηση προϊόντων, που καλύπτουν 
πωλήσεις τουλάχιστο 10 ημερών ανά κατηγορία προϊόντος 
με βάση τις πωλήσεις του προηγούμενου χρόνου. 

Για τον υπολογισμό των αποθηκευτικών χώρων δεν λαμ- 
βάνονται υπόψη οι πωλήσεις προϊόντων σε πελάτες, που 
παραλαμβάνουν από τη θάλασσα πάνω από 10.000 μετρικούς 
τόννους ετησίως έκαστος. 

Οι παραπάνω αποθηκευτικοί χώροι είναι ξεχωριστοί για 
τα υγραέρια, ελαφρά, μεσαία, βαρέα κλάσματα και άσφαλτο 
και διαφορετικοί από τους αποθηκευτικούς χώρους των 
διυλιστηρίων. 

Κατά περίπτωση άδειας το σύνολο των αποθηκευτικών 
χώρων περιλαμβάνει ελάχιστους ιδιόκτητους χώρους ως 
εξής: 

β.α. Άδεια Α 

- 10.000 Μ3 για ελαφρά και μεσαία κλάσματα. 

- 2.000 Μ3 για βαριά κλάσματα. 

Εταιρείες εμπορίας πετρελαιοειδών, που είχαν συ σταθεί 
και είχαν εγκαταστάσεις αποθήκευσης και διακίνησης προϊό¬ 
ντων πριν τη δημοσίευση του ν. 1571/1985, λογίζονται ως 
διαθέτουσες τους αναγκαίους για την άδεια Α χώρους, 
εφόσον το σύνολο των ιδιόκτητων αποθηκευτικών τους 
χώρων καλύπτει πωλήσεις τους τουλάχιστο 10 ημερών, μέ 
βάση τις πωλήσεις, που πραγματοποιήθηκαν έως το 1985. 
β.β. Άδεια Β 

- 5.000 Μ3 για ελαφρά και μεσαία κλάσματα, 
β.γ. Άδεια Γ 

- 500 Μ3 για υγραέρια 
β.δ. Άδεια Δ 

- 2.000 Μ3 για άσφαλτο 
β.ε. Άδεια Ε. 

- 3.000 Μ3 
β.στ. Άδεια ΣΤ 
-500 Μ3 για βενζίνες 

- 2.000 Μ3 για υπόλοιπα καύσιμα. 

Στην έννοια των ελάχιστων ιδιόκτητων αποθηκευτικών 
χώρων περιλαμβάνονται και οι εγκαταστάσεις_αποθήκευσης 
υγρών καυσίμων, που είναι μισθωμένες σύμφωνα με τις 
διατάξεις του ν. 1665/1986, υπό την προϋπόθεση ότι ευ- 
ρίσκονται εκτός διυλιστηρίων. 

Οι πιο πάνω ελάχιστοι ιδιόκτητοι αποθηκευτικοί χώροι, 
χρησιμοποιούνται αποκλειστικά για την αποθήκευση και δια¬ 
κίνηση προϊόντων πετρελαίου. Εταιρείες εμπορίας, που 
διαθέτουν άδεια Α, μπορούν να λάβούν και άδεια Ε, εάν 
καλύπτουν τους απαιτούμενους γι' αυτή χώρους με πενταετή 
τουλάχιστο μίσθωση. 

Άρθρο 23 

Η αναστολή της εφαρμογής του π.δ. 491/1991 "Περί 
Οργανισμού της Γενικής Γραμματείας Τύπου και Πληροφο¬ 
ριών του Υπουργείου Προεδρίας της Κυβέρνησης - (ΦΕΚ 
178 Α'), σύμφωνα με την παράγραφο 7 του άρθρου 6 του 
ν. 2026/1992 (ΦΕΚ 43 Α'), παρατείνεται για χρονικό διάστημα 
έξι (6) μηνών από τη λήξη της. Διοικητικές πράξεις, που 
έχουν μέχρι σήμερα εκδοθεί κατ' εφαρμογήν του προεδρικού 
διατάγματος αυτού, ισχύουν. Κατά το διάστημα αυτό της 
αναστολής, εφαρμόζεται ο προηγούμενος υπηρεσιακός ορ¬ 
γανισμός της Γ.Γ.Τ.Π. (π.δ. 381/1977, όπως έχει τροπο¬ 
ποιηθεί με τα π.δ. 809/1978 και 347/1980). 

Άρθρο 26 

Σε διαγωνισμούς του Δημοσίου για προμήθειες, που α¬ 
φορούν έργα πληροφορικής του Υπουργείου Οικονομικών, 
η προβλεπόμενη στην παρ. 2 του άρθρου 19 του π.δ. 
173/1990 (ΦΕΚ 62 Α ) "Κανονισμός Προμηθειών Δημοσίου" 
βαθμολογία ορίζεται ως εξής: 

Όπου αναφέρεται ο αριθμός 30 γίνεται 40. όπου ανα- 
> φέρεται ο αριθμός 60 γίνεται 80 και όπου αναφέρεται ο 
αριθμός 40 γίνεται 20. 

Η διάταξη διέπει και την εκκρεμή, κατά την έναρξη της 
ισχύος της, βαθμολογία επί των ως άνω διαγωνισμών για 
τους οποίους η σχετική διακήρυξη έχει προηγηθεί της 
ισχύος αυτής. 

Άρθρο 27 

Στο ν. 1558/1985 "Κυβέρνηση και κυβερνητικά όργανα" 


προστίθεται νέο άρθρο, το οποίο αριθμείται σε άρθρο 29Α 
και έχει ως ακολούθως: 

"Άρθρο 29 Α 

Έλεγχος των δαπανών που προκαλούν 
οι κανονιστικές διοικητικές πράξεις 

1. Η κατά νομοθετική εξουσιοδότηση έκδοση από οποιο- 
δήποτε διοικητικό όργανο κανονιστικών διοικητικών πράξεων 
που συνεπάγονται κάθε είδους δαπάνες σε βάρος του 
Δημοσίου επιτρέπεται εφεξής μόνο αν έχει εγγράφει αντί¬ 
στοιχη πίστωση στον προϋπολογισμό του Κράτους. 

2. Στο κείμενο κάθε κανονιστικής πράξης και σε ιδιαίτερο 
ακροτελεύτιο άρθρο ή σε ιδιαίτερη ακροτελεύτια διάταξη 
με τον τίτλο "κάλυψη δαπάνης" αναγράφεται υποχρεωτικά 
το μέγεθος της δαπάνης και η κατανομή της σε οικονομικά 
έτη και βεβαιώνεται επίσης υποχρεωτικά από το αρμόδιο 
για την έκδοσή της όργανο ο ειδικός φορέας του προϋ¬ 
πολογισμού και ο Κωδικός Αριθμός Εξόδου (ΚΑΕ), από τους 
οποίους πρόκειται να καλυφθεί ή εν λόγω δαπάνη. Σε 
περίπτωση που δεν έχει εγγράφει σχετική πίστωση στον 
προϋπολογισμό του Κράτους ή αυτή που έχει εγγράφει έχει 
εξαντληθεί ή είναι ανεπαρκής, αναγράφεται η απόφαση του 
Υπουργού Οικονομικών, η οποία τροποποιεί τον προϋπο¬ 
λογισμό με ισόποση της. προκαλούμενης δαπάνης αυξο- ; 
μείωση, νέα εγγραφή, αύξηση ή μεταφορά πιστώσεων σύμ-: 
φωνα με τα άρθρα 15 έως 18 του ν.δ. 321/1969 "Περί 
Κώδικος Δημοσίου Λογιστικού" ή, εν πάση περιπτώσει, η 
πηγή από την οποία θα καλυφθεί η σχετική δαπάνη. 

3. Η παράγραφος 1 εφαρμόζεται αναλόγώς στους ορ¬ 
γανισμούς τοπικής αυτοδιοίκησης, κοινωνικής ασφάλισης 
και σε όλα τα άλλα νομικά πρόσωπα δημόσιου δικαίου 
(ν.π.δ.δ), καθώς και στα κρατικά νομικά πρόσωπα ιδιωτικού 
δικαίου (ν.π.ι,δ.). Στην περίπτωση αυτή, στο κείμενο κάθε 
κανονιστικής πράξης σε ιδιαίτερο ακροτελεύτιο άρθρο ή σε 
ιδιαίτερη ακροτελεύτια διάταξη με τον τίτλο "κάλυψη δα-, 
πάνης" αναγράφεται υποχρεωτικά το μέγεθος της δαπάνης 
και η κατανομή της σε οικονομικά έτη και βεβαιώνετάι 
επίσης υποχρεωτικά από το αρμόδιο για την έκδοση ή την 
έγκριση της πράξης όργανο, η πίστωση του προϋπολογισμού 
του νομικού προσώπου από την οποία πρόκειται να καλυφθεί 
η εν λόγω δαπάνη. Σε' περίπτωση που δεν υπάρχει τέτοια 
πίστωση, αναγράφεται η πράξη των αρμόδιων οργάνων με 
την οποία τροποποιείται ο προϋπολογισμός του νομικού 
προσώπου για τη δημιουργία της αναγκαίας πίστωσης. 

4. Η αναφορά των στοιχείων των προηγούμενων παρα¬ 
γράφων στο σώμα της κανονιστικής πράξης αποτελεί ου¬ 
σιώδη τύπο για την έκδοσή της. Σε περίπτωση παράλειψης 
της αναφοράς αυτής η κανονιστική πράξη δεν δημοσιεύεται 
στην Εφημερίδα της Κϋβερνήσεως. 

5. Η κοινή απόφαση - αρ. 50148/542/24.6.92 (ΕτΚ, Β' 
420/1.7.92) των Υπουργών Εθνικής Οικονομίας, Οικονομικών 
και Βιομηχανίας, Ενέργειας και Τεχνολογίας και Εμπορίου 
καταργείται από τότε που ίσχυσε. 

6. Η ισχύς αυτού του άρθρου αρχίζει ένα μήνα από τη 
δημοσίευση του παρόντος νόμου στην Εφημερίδα της Κυ- 
βερνήσεως. 

Άρθρο 28 

Ρυθμίσεις σχετικές με την εκτέλεση 
Κοινοτικών Προγραμμάτων 

α) Ο Υπουργός Εθνικής Οικονομίας δύναται με αποφάσεις 
του ύστερα από εισήγηση της αρμόδιας γνωμοδοτικής ε- 

πιτροπής που συνιστάται με απόφασή του, να καθορίζει τη 
διαδικασία και ένταξη των προγραμμάτων, έργων, μελετών, 
ή δράσεων του ιδιωτικού τομέα, που εντάσσονται στα 
κοινοτικά προγράμματα, σύμφωνα με τα οριζόμενα στις 
κοινοτικές αποφάσεις και κανονισμούς. 

β) Προγράμματα, έργα ή μελέτες του ιδιωτικού τομέα, 
που εντάσσονται στα κοινοτικά προγράμματα (πρωτοβουλίες 
κ.λπ.), έχουν αξιολογηθεί μέχρι την ημερομηνία επιλογής 
του εκάστοτε ενδιάμεσου φορέα, εκτελούνται από τον 
ενδιάμεσο φορέα που θα επιλεγεί, άνευ τηρήσεως της 
διαδικασίας του άρθρου 5 του π.δ. 114/1992. Όλες οι συμ¬ 
βάσεις που έχουν πραγματοποιηθεί-, καθώς και κάθε άλλη 
ενέργεια, η οποία έγινε ή πρόκειται να γίνει και απορρέει 
από συμβατική υποχρέωση, συνεχίζονται να εκτελούνται 
κανονικά. 

γ) Οι αναπτυξιακές εταιρείες του άρθρου 2 παράγραφος 
2 περ. Ε του ν. 2473/1953, όπως τροποποιήθηκε με το 
άρθρο 68 του ν. 1892/1990 Τια τον εκσυγχρονισμό και την 
ανάπτυξη και άλλες διατάξεις" (ΦΕΚ 101 Α'), που υλοποιούν 
κοινοτικά προγράμματα, εξαιρούνται από τις διατάξεις που 
αφορούν το δημόσιο τομέα, όπως αυτός οριοθετείτο με τις 
διατάξεις του άρθρου 1, παρ. 6 του ν. 1256/1982 και 
επανακαθορίζεται με το άρθρο 51 του ν. 1892/1990. 

δ) Ειδικά για την υλοποίηση της κοινοτικής πρωτοβουλίας 
ί-ΕΑϋΕΗ, με κοινές αποφάσεις των Υπουργών Γεωργίας 
και Οικονομικών θεσπίζονται συμπληρωματικά ή εκτελεστικά 
μέτρα, τα οποία ρυθμίζουν θέματα σχετικά με την επιχο¬ 
ρήγηση των φορέων υλοποίησης του προγράμματος, δη¬ 
μόσιων ή ιδιωτικών, καθώς και με τη διαχείριση πόρων που 
αναφέρονται στην τεχνική βοήθεια που αφορά το πρόγραμμα 
αυτό, χωρίς την τήρηση του π.δ. 114/1992. 

Άρθρο 29 

1. Η παράγραφος 1 του άρθρου 70 του ν. 998/1979 
αντικαθίσταται ως εξής: 

"1 · Όποιος εκχερσώνει, υλοτομεί αποψιλωτικά ή καλλιεργεί 
έκταση δημόσια ή ιδιωτική, που κυρήχθηκε αναδασωτέα, 
τιμωρείται με φυλάκιση τουλάχιστον ενός έτους και χρη¬ 
ματική ποινή 500.000 δραχμών για κάθε 100 τετραγωνικά 
μέτρα που καταστρέφονται. Ειδικά η χρηματική ποινή για 
καταστροφή πέραν του ενός στρέμματος αναδασωτέας 
εκτάσεως αυξάνεται σε ένα εκατομμύριο (1.000.000) δραχμές 
για κάθε επιπλέον 100 τετραγωνικά μέτρα αναδασωτέας 
εκτάοεως που καταστρέφονται. Οι ποινές αυτές είναι α¬ 
νεξάρτητες από τις ποινές του άρθρου 114 του ν. 1892/1990, 
όπως κάθε φορά ισχύει. 

Επίσης επιβάλλεται διοικητική ποινή προστίμου με πράξη 
καταλογισμού του Δασάρχη, αμέσως μετά τη βεβαίωση της 
παράβασης, το οποίο ισούται με το γινόμενο που προκύπτει 
από τον αριθμό 500.000 επί το συντελεστή Μ της παρα¬ 
γράφου 5 του άρθρου 16 του π.δ. 437/1981, όπως κάθε 
φορά ισχύει επί την έκταση που καταστρέφεται σε στρέμ¬ 
ματα. 

Το πρόσημο εισπράττεται κατά τα ισχύοντα για την 
είσπραξη Δημοσίων Εσόδων και αποδίδεται στο Κεντρικό 
Ταμείο Γεωργίας, Κτηνοτροφίας και Δασών, ως δαπάνη 
αποκατάστασης της δασικής βλάστησης που καταστράφηκε. 

Ο ιδιοκτήτης και ο κάτοχος ποιμνίου που συλλαμβάνεται 
με το ποίμνιό του μέσα σε αναδασωτέα έκταση ή που δεν 
λαμβάνει τα αναγκαία μέτρα για να μην εισέρχονται τα ζώα 
μέσα σε αναδασωτέα έκταση, καθώς καιάυτός που επιτρέπει 
τη βοσκή σε τρίτους, τιμωρείται με φυλάκιση τουλάχιστον 


ενός έτους και χρημαηκή ποινή από 100.000 μέχρι 1.000.000 
δραχμές. 

Σε περίπτωση υποτροπής από τον ίδιο δράστη επί της 
ίδιας ή άλλης αναδασωτέας έκτασης οι παραπάνω ποινές 
κάθε παράβασης και το πρόστιμο διπλασιάζονται και η ποινή 
φυλάκισης δεν μετατρέπεται και δεν αναστέλλεται. 

2. Η προβλεπόμενη από την παράγραφο 1 του άρθρου 
114 του ν. 1892/1990 ποινή από φυλάκιση 2 ετών αυξάνεται 
σε κάθειρξη τουλάχιστον 5 ετών και η χρηματική ποινή από 
500.000 μέχρι 5.000.000 αυξάνεται σε 5.000.000 μέχρι 
50.000.000 δραχμές. 

3. Οι προβλεπόμενες χρηματικές ποινές των παραγράφων 
1 και 2 του άρθρου 116 του ν. 1892/1990 από 1.000.000 
μέχρι 10.000.000 και από 100.000 μέχρι 1.000.000 αυξάνονται 
σε 5.000.000 μέχρι 50.000.000 και 1.000.000 μέχρι 10.000.000 
δραχμές αντίστοιχα. 

Άρθρο 30 

Στην παράγραφο 1 του άρθρου 12 του ν. 1264/1982, 
προστίθενται εδάφια β' και γ', τα οποία έχουν ως εξής: 

"Για την εκλογή του Προέδρου, των Α και Β Ανηπροέδρων, 
του Γενικού Γραμματέα και του Ταμία, στη συνδικαλιστική 
οργάνωση των συντακτών ημερήσιων εφημερίδων Αθηνών, 
ισχύει το εκλογικό σύστημα που ορίζει το καταστατικό τους. 

Για την εκλογή των λοιπών μελών του Διοικηπκού Συμ¬ 
βουλίου, ισχύει το σύστημα της απλής αναλογικής, που 
ορίζει το παρόν άρθρο". 

Άρθρο 31 

1. Από τους, κατά τα άρθρα 22 και 37 του ν. 1836/1989 
(ΦΕΚ 79 Α'), δικαιούχους του ειδικού εποχιακού βοηθήματος, 
οι οικοδόμοι, λατόμοι, ασβεστοποιοί, υδραυλικοί, που κατά 
το προηγούμενο της καταβολής του βοηθήματος αυτού 
ημερολογιακό έτος απασχολήθηκαν αποκλεισπκά σε οικο¬ 
δομικές εργασίες υπαγόμενες στην υποχρεωηκή ασφάλιση 
του Ι.Κ.Α. και οι υπεργολάβοι οικοδομικών έργων που υ¬ 
πάγονται υποχρεωτικά στην ασφάλιση αυτού, εφόσον κατά 
το προηγούμενο της καταβολής ημερολογιακά έτος δεν 
απασχόλησαν σε καμία περίπτωση περισσότερους από τρεις 
(3) μισθωτούς, λαμβάνουν το ανωτέρω βοήθημα οριζόμενο 
στο 37πλάσιο του 70% του ημερομισθίου του ανειδίκευτου 
εργάτη κατά το χρόνο έναρξης της καταβολής του βοη¬ 
θήματος. 

Προϋποθέσεις καταβολής του είναι: 

α) Η πραγματοποίηση από το δικαιούχο κατά το προη¬ 
γούμενο ημερολογιακό έτος από 125 μέχρι 210 ημερομίσθια 
σε οικοδομικές εργασίες. 

β) Η προσκόμιση στην αρμόδια υπηρεσία του Ο.Α.Ε.Δ., 
νομίμως επικυρωμένου, ανηγράφου της φορολογικής του 
δήλωσης του ίδιου οικονομικού έτους. 

2. Οι ανωτέρω δικαιούχοι έχουν την ευχέρεια να επιλέγουν 
ή την τακτική επιδότηση ανεργίας ή το εποχιακό βοήθημα 
εντός του αυτού ημερολογιακού έτους. 

3. Για να δικαιούνται επίδομα ανεργίας οι άνεργοι των 
ανωτέρω κατηγοριών πρέπει να έχουν πραγματοποιήσει 
125 ημέρες εργασίας στην ασφάλιση του κλάδου ανεργίας 
του Ο.Α.Ε.Δ. σύμφωνα με τη διάταξη της παραγράφου 1 
του άρθρου 4 του ν. 1545/1985 (ΦΕΚ 91, τ. Α, 20-5-85), 
καταργουμένων των διατάξεων της περίπτωσης α' της 
παραγράφου 2 του άρθρου 4 και της παραγράφου 3 του 
άρθρου 6 του ίδιου ως άνω νόμου. 1 

4. Ως προς το ύψος του επιδόματος, τις προϋποθέσεις, 
τη διάρκεια και τη διαδικασία της τακτικής εν γένει επιδό¬ 
τησης των ανωτέρω ισχύουν κατά τα λοιπά οι σχετικές 
περί κοινών ανέργων διατάξεις. 

5. Οι ανωτέρω διατάξεις των παραγράφων 1 έως 4 έχουν 
εφαρμογή από την 1η Ιανουαρίου 1993. 

6. Οι παροχές, που προβλέπονται από τις διατάξεις των 
παραγράφ ων 1 έω ς και 5 του άρθρου 22 και του άρθρου 


37 του ν. 1836/1989 (ΦΕΚ 79 Α'), καταβάλλονται ειδικά για 
το τρέχον έτος 1992 μειωμένες κατά 60%. 

Άρθρο 32 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως, εκτός αν άλλως 
ορίζεται στα επί μέρους άρθρα. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεση του ως νόμου του Κράτους. 

Αθήνα, 9 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 



0 ΠΡΩΘΥΠΟΥΡΓΟΣ 

ΚΩΝ. Κ. ΜΗΤΣΟΤΑΚΗΣ 



ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ 

ΣΩΤ. ΚΟΥΒΕΛΑΣ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ 

ΣΤ. ΜΑΝΟΣ 

ΕΠΙΚΡΑΤΕΙΑΣ 

Α. ΑΝΔΡΙΑΝΟΠΟΥΛΟΣ 

ΓΕΩΡΓΙΑΣ 

ΣΩΤ. ΧΑΤΖΗΓΑΚΗΣ 

ΕΡΓΑΣΙΑΣ 

Α. ΚΑΛΑΝΤΖΑΚΟΣ 

ΥΓΕΙΑΣ, ΠΡΟΝΟΙΑΣ ΚΑΙ 
ΚΟΛΙΩΝΙΚΩΝ ΑΣΦΑΛΙΣΕΩΝ 

Γ. ΣΟΥΡΛΑΣ 

ΔΙΚΑΙΟΣΥΝΗΣ 

ΙΩΑΝ. ΒΑΡΒΙΤΣΙΩΤΗΣ 

01 ΥΦΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 

ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

1. ΠΑΛΑΙΟΚΡΑΣΣΑΣ 

ΕΘΝΙΚΗΣ ΟΙΚΟΝΟΜΙΑΣ 

Α. ΤΣΙΠΛΑΚΟΣ 

ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Δ. ΣΙΟΥΦΑΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 
ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Β. ΜΑΝΤΖΩΡΗΣ 

θεωρήθηκε 

και τέθηκε η Μεγάλη Σφραγίδα του 

Κράτους. 


Αθήνα, 9 Σεπτεμβρίου 1992 



0 ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΙΩΑΝ. ΒΑΡΒΙΤΣΙΩΤΗΣ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ6Π 

λειτουργούν καθημερινό αηό 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

•Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου.25 τηλ.: 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α’ 

Δρχ. 

13.000 

Δρχ. 

650 

β) 

» 

» 

» 

Β' 

» 

23.000 

» 

1.150 

V) 

» 

» 

» 

Γ 

» 

7.000 

» 

350 

δ) 

» 

» 

» 

Δ' 

» 

22.000 

» 

1.100 

έ) 

» 

» 

» 

Αναπτυξιακών Πράξεων 

» 

15.000 

» 

750 

στ) 

» 

» 

» 

Ν.Π.Δ.Δ. 

» 

7.000 

» 

350 

ζ) 

» 

» 

» 

ΠΑΡΑΡΤΗΜΑ 

» 

4.000 

» 

200 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

» 

350 

θ) 

» 

» 

» 

Αν. Ειδικού Δικαστηρίου 

» 

2.000 

» 

100 

ι) 

» 

» 

» 

Α.Ε. & Ε.Π.Ε. 

» 

50.000 

» 

2.500 

ια) 

Για 

όλα τα Τεύχη 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





